Wordplanet: Baibuli y'Oluganda - ENDAGAANO ENKADDE - एस्तेर / Esther\nYobu - Essuula 2\n4 Setaani n'addamu Mukama n'ayogera nti Eddiba olw'eddiba, weewaawo, byonna omuntu by'alina alibiwaayo olw'obulamu bwe.\n5 Naye kaakano golola omukono gwo, okome ku magumba ge ne ku mubiri gwe, era alikwegaanira mu maaso go.\n12 Awo bwe baayimusa amaaso gaabwe, nga bakyali wala ne batamumanya ne bayimusa eddoboozi lyabwe ne bakaaba; ne bayuza buli muntu omunagiro gwe, ne bafuumuulira enfuufu ku mitwe gyabwe eri ggulu.\n13 Awo ne batuula wamu naye ku ttaka ne bamala ennaku musanvu emisana n'ekiro, ne wataba amugamba kigambo: kubanga baalaba ennaku ze nga nnyingi nnyo.\nYobu - Essuula 3\n16 Oba ng'omwana omusowole akwekebwa sandibaddewo; Ng'abaana abawere abatalabanga ku musana n'akatono.\n22 Abasanyuka ennyo nnyini, Ne bajaguza, bwe bayinza okulaba entaana?\nYobu - Essuula 4\nYobu - Essuula 5\n18 Kubanga ye alumya era ye anyiga; Ye afumita era engalo ze z'eziwonya.\n22 Onoosekereranga okuzikirira n'enjala; So tootyenga nsolo za ku nsi.\nYobu - Essuula 6\n4 Kubanga obusaale bw'Omuyinza w'ebintu byonna buli munda yange, N'obusagwa bwabwo omwoyo gwange gubunywa: Eby'entiisa ebya Katonda bisimba ennyiriri okulwana nange.\n17 Buli lwe bubuguma, ne bubula: Ebbugumu bwe libaawo, bumalibwawo okuva mu kifo kyabwo.\nYobu - Essuula 7\n2 Ng'omuddu ayaayaanira ennyo ekisiikirize, Era ng'oyo akolera empeera bw'asuubira empeera ye:\nYobu - Essuula 8\n10 Bo tebalikuyigiriza ne bakubuulira, Ne boogera ebigambo ebiva mu mutima gwabwe?\n12 Nga lukyali lubisi nga terunnatemebwa, Luwotoka okusooka omuddo omulala gwonna.\n22 Abakukyawa balyambala ensonyi; N’eweema ey’ababi teribaawo nate.\nYobu - Essuula 9\n6 Anyeenya ensi okuva mu kifo kyayo, Empagi zaayo ne zikankana.\n9 Akola Nabaliyo, Entungalugoye, ne Kakaaga, N'ebisenge eby'obukiika obwa ddyo.\n12 Laba, akwata omuyiggo, ani ayinza okumuziyiza? Ani anaamugamba nti Okola ki?\n16 Singa nkoowodde naye ng'ajitabye; Era naye sandikkirizza ng'awulidde eddoboozi lyange.\n17 Kubanga ammenya ne kibuyaga, Era ayongera ebiwundu byange okunnanga obwereere.\n18 Taŋŋanyenga kussa mukka, Naye anjijuza obubalagaze.\n19 Bwe twogera ku maanyi ag'omuyinza, laba, nga waali! Bwe twogera ku kusala omusango, ani ananteekerawo ekiseera?\n20 Newakubadde nga ndi mutuukirivu, akamwa kange nze ke kanansalira omusango okunsinga: Newakubadde nga natuukirira, kanantegeeza okuba omukyamu.\n28 Awo nga ntidde obuyinike bwange bwonna, Mmanyi nga tolimpita ataliiko musango.\nYobu - Essuula 10\n15 Bwe mba omubi, nga zinsanze; Era bwe mba omutuukirivu, era naye siriyimusa mutwe gwange; Nga nswazibwa nnyo Era nga ntunuulira ennaku ze ndaba.\n20 Ennaku zange si ntono? Kale lekera awo, Ondeke nsanyusibweko katono,\n22 Ensi ey'ekizikiza ekikutte, ng'ekizikiza kyennyini bwe kiri; Ensi ey'ekisiikirize eky'okufa awatali kuteekateeka, Era omusana gwayo guliŋŋanga ekizikiza.\nYobu - Essuula 11\n1 Awo Zofali Omunaamasi n'addamu n'ayogera nti\n2 Olufulube lw'ebigambo terugwana kuluddamu? N'omuntu omwogeziyogezi agwana okumuwa obutuukirivu?\n3 Okwenyumiriza kwo kwandisirisizza abantu? Era bw'oduula, tewaabeewo anaakukwasa ensonyi?\n4 Kubanga oyogera nti Okuyigiriza kwange kulongoofu, Nange ndi mulungi mu maaso go.\n5 Naye Katonda singa ayogedde, N'ayasamya emimwa gye eri ggwe:\n6 Era singa akwolesezza ebyama eby'amagezi, Nga ga ngeri nnyingi mu kukola okw'amaanyi! Kale tegeera Katonda ng'akutaatira so si ng'obutali butuukirivu bwo bwe bwasaanira.\n7 Oyinza okulaba Katonda olw'okunoonya? Oyinza okulaba Omuyinza w'ebintu byonna n'omumalayo?\n8 Kyenkana eggulu obugulumivu; oyinza kukola ki? Kisinga amagombe okugenda wansi; oyinza kumanya ki?\n9 Ekigero kyakwo kisinga ensi obuwanvu, Era kisinga ennyanja obugazi:\n10 Bw'anaayitamu n'asiba abantu, N'abayita okujja okusalirwa omusango, kale ani ayinza okumuziyiza?\n11 Kubanga amanyi abantu abataliiko kye bagasa: Era alaba n'obutali butuukirivu newakubadde nga tabulowooza.\n12 Naye omuntu ataliiko ky'agasa talina kutegeera, Weewaawo, abantu bazaalibwa ng'omwana w'entulege.\n13 Bw'onooteekateekanga obulungi omutima gwo, N'ogololanga emikono gyo eri ye;\n14 Obujeemu oba nga buli mu mukono gwo, buteekenga wala, So n'obutali butuukirivu bulemenga okubeera mu weema zo;\n15 Kale toolemenga kuyimusa maaso go awatali bbala; Weewaawo, onootereeranga so tootyenga:\n16 Kubanga oneerabiranga ennaku ze walaba; Onoozijjukiranga ng’amazzi agayiseewo:\n17 N'obulamu bwo bunaatangalanga okusinga ettuntu; Newakubadde nga waliwo ekizikiza, bunaabanga ng’obw'enkya.\n18 Naawe onoobanga mirembe, kubanga essuubi weeriri; Weewaawo, onoomagamaganga n'owummula mirembe.\n19 Era onoogalamiranga so tewaabenga anaakutiisanga; Weewaawo, bangi abanaakwegayiriranga.\n20 Naye amaaso g'ababi ganaggwangawo, N’obuddukiro bunaababulanga, N'essuubi lyabwe linaabanga kuta mukka.\nYobu - Essuula 12\n2 Mazima ddala mmwe muli bantu bennyini, Era amagezi galifiira wamu nammwe.\n3 Naye nange nnina okutegeera so si mmwe mwekka; Mmwe temunsinga: Weewaawo, ani atamanyi ebiri ng'ebyo?\n4 Ninga omuntu asekererwa eri munne, Omusajja eyakaabira Katonda n'amuddamu: Omusajja ow'ensonga era eyatuukirira asekererwa.\n5 Mu kulowooza kw'oyo eyessa mulimu okunyooma akabi; Kweteekeddeteekedde abo abaseerera n'ekigere kyabwe.\n6 Eweema ez'abanyazi ziraba omukisa, N'abo abanyiiza Katonda baba mirembe; Katonda aleeta ebintu bingi mu mukono gwabwe.\n7 Naye nno buuza ensolo, zinaakuyigiriza; N'ennyonyi ez'omu bbanga, zinaakubuulira:\n8 Oba yogera n'ettaka, linaakuyigiriza; N'ebyennyanja ebiri mu nnyanja binaakunnyonnyola.\n9 Ani atamanyi mu ebyo byonna, Ng'omukono gwa Mukama gwe guleese ebyo?\n10 Obulamu bwa buli kintu ekiramu buli mu mukono gw'oyo, N'omukka gw'abantu bonna.\n11 Okutu tekukema bigambo, Era ng'amatama bwe galega ku mmere yaago?\n12 Amagezi gaba n'abasajja abakadde, N'okutegeera kuba mu kuwangaala ennaku nnyingi.\n13 Eri ye eriyo amagezi n'amaanyi; yalina okuteesa ebigambo n'okutegeera.\n14 Laba, amenya so tekiyinzika kuzimbibwa nate; Aggalira omuntu so tewayinza kubaawo kuggulawo.\n15 Laba, aziyiza amazzi ne gakala; Nate agasindika ne gavuunika ensi.\n16 Eri ye eriyo amaanyi n'okukolera ddala; Alimbibwa n'alimba babe.\n17 Atwala abateesa b'ebigambo nga banyagiddwa, N'abalamuzi abafuula abasirusiru.\n18 Asumulula olujegere lwa bakabaka, Era asiba ekiwato kyabwe n'olukoba.\n19 Atwala bakabona nga banyagiddwa, Era amegga ab'amaanyi.\n20 Abeesigwa amalawo okwogera kwabwe, N'abakadde abaggyako okutegeera kwabwe.\n21 Afuka okunyoomebwa ku balangira, Era asumulula olukoba olw'ab'amaanyi.\n22 Ayolesa eby'obuziba ng'abiggya mu kizikiza, Era ayerula ekisiikirize eky'okufa.\n23 Ayaza amawanga, era agazikiriza: Abunya amawanga mu nsi, era agakomyawo.\n24 Abakulu b'abantu ab'omu nsi abaggyako omwoyo, Era abawabiza mu ddungu awatali kkubo.\n25 Bawammantira mu kizikiza awatali musana, Era abatagassa ng'omutamiivu.\nYobu - Essuula 13\n1 Laba, eriiso lyange lyalaba ebyo byonna, Okutu kwange kwabiwulira ne kubitegeera.\n2 Bye mumanyi era nange mbimanyi: Mmwe temunsinga.\n3 Mazima naayogera n'Omuyinza w'ebintu byonna, Era njagala okuteesa ne Katonda.\n4 Naye mmwe mugunja eby'obulimba, Mmwenna muli basawo abataliiko kye bagasa.\n5 Singa musirikidde ddala! Lwe mwandibadde n'amagezi.\n6 Muwulire nno ensonga yange, Mutege okutu eri okuwoza kw'emimwa gyange.\n7 Munawolereza Katonda nga mwogera ebitali bya songa, Era nga muleeta eby’obulimba?\n8 Munaamutya kitiibwa? Munaayomberera Katonda?\n9 Kirungi ye okubakebera? Oba ng'omuntu bw'alimba munne munaamulimba ye?\n10 Talirema kubanenya, Bwe munaatya ekitiibwa mu kyama.\n11 Obukulu bwe obusinga tebulibatiisa N'entiisa ye teribagwako?\n12 Ebigambo byammwe ebijjukirwa ngero za vvu, Enkomera zammwe nkomera za ttaka.\n13 Musirike mundeke njogere, Ebinaayagala okujja binjijire.\n14 Kiki ekinaaba kintwaza omubiri gwange mu mannyo gange, Ne nteeka obulamu bwange mu mukono gwange?\n15 Newakubadde ng'anzita era naye naamulindiriranga: Era naye naakakasanga amakubo gange mu maaso ge.\n16 Era ekyo kye kinaabanga obulokozi bwange; Kubanga omusajja atatya Katonda taatuukenga mu maaso ge.\n17 Muwulire nnyo ebigambo byange, N'ebyo bye njatula bibe mu matu gammwe.\n18 Laba nno, ndiraanyizza ensonga yange; Mmanyi nga ndi mutuukirivu.\n19 Ani anaawakana nange? Kubanga kaakano naasirika ne nta omukka.\n20 Kyokka tonkola bigambo bibiri, Kale ne sseekweka amaaso go:\n21 Nziyaako omukono gwo gumbeere wala; So n'entiisa yo ereme okunkanga.\n22 Kale koowoola ggwe nange naayitaba; Oba leka njogere naawe onziremu.\n23 Obutali butuukirivu bwange n'ebibi byange byenkana wa obungi? Ntegeeza okusobya kwange n'okwonoona kwange.\n24 Okisiza ki amaaso go, N'ompita omulabe wo?\n25 Onoococca essubi eritwalibwa empewo? Era onooyigganya ebisasiro ebikaze?\n26 Kubanga ompandiikira ebigambo eby'ekkabyo, Era onsisa obutali butuukirivu obw'omu buto bwange:\n27 N'ebigere byange obisiba mu nvuba, era olamba amakubo gange gonna; Okoloboza olukoloboze okwetooloola ebigere byange:\n28 Newakubadde nga nfaanana ekintu ekivundu ekiggwaawo, Ekyambalo ekiriiriddwa ennyenje.\nYobu - Essuula 14\n1 Omuntu azaalibwa omukazi wa nnakku si nnyigi, era ajjude obuyinike.\n2 Amulisa ng'ekimuli n'atemebwa: Era adduka ng'ekisiikirize so tabeerera.\n3 Naawe omuzibulira amaaso go afaanana bw'atyo, N'ondeeta mu musango nze naawe?\n4 Ani ayinza okuggya ekintu ekirongoofu mu kitali korongoofu? tewali n'omu.\n5 Kubanga ennaku ze zaateesebwa, omuwendo gw'emyezi gye guli naawe, Era wamuteekerawo ensalo ze z'atayinza kusukkako;\n6 Muggyeeko amaaso go awummule, Okutuusa lw'alimala olunaku lwe ng'akolera empeera.\n7 Kubanga waliwo essuubi ery'omuti bwe gutemebwa nga guliroka nate, Era ng'ettabi lyagwo etto teririfa.\n8 Ekikolo kyagwo newakubadde nga kikaddiwa mu ttaka, N'ekikonge kyagwo ne kifiira mu nsi;\n9 Naye olw'akaloosa k'amazzi gulimulisa, Ne gusuula amatabi ng'ekisimbe.\n10 Naye omuntu afa era ayongobera: Weewaawo, omuntu ata omukka, kale ali ludda wa?\n11 Ng'amazzi bwe gaggweerera mu nnyanja, N'omugga nga bwe guggwaawo ne gukalira;\n12 Bw'atyo n'omuntu agalamira n'atayimuka: Okutuusa eggulu lwe litalibaawo nate, tebalizuukuka, So tebalizuukuzibwa mu tulo twabwe.\n13 Singa onkwese mu magombe, Singa onkisa kyama okutuusa obusungu bwo lwe buliyita, Singa onteekeddewo ekiseera ekiragiddwa, n'onjijukira!\n14 Omuntu bw'afa aliba mulamu nate? Nandirindiridde ne mmala ennaku zonna ez'olutabaalo lwange, Okutuusa okuteebwa kwange lwe kwandizze.\n15 Wandimpise, nange nandikuyitabye: Wandibadde n'okwegomba eri omulimu gw'emikono gyo.\n16 Naye kaakano obala ebigere byange: Tolabirira kwonoona kwange?\n17 Okusobya kwange kuteekeddwako akabonero mu nsawo, Era osibira ddala obutali butuukirivu bwange.\n18 Era mazima olusozi olugwa luggwaawo, N'olwazi luggibwawo mu kifo kyalwo;\n19 Amazzi gasiriiza amayinja; Okwaajaala kwago kufumbiikiriza enfuufu ey'oku nsi: Era ozikiriza essuubi ery'omuntu.\n20 Ennaku zonna ng'omuwangula, n'ayitawo; Owaanyisa amaaso ge n'omusindika.\n21 Batabani be batuuka mu kitiibwa, ye nga takimanyi; Bakkakkanyizibwa, naye ye nga tategeera bwe bali.\n22 Naye omubiri gwe oguli ku ye gulumwa, N'emmeeme ye eri munda ye enakuwala.\nYobu - Essuula 15\n1 Awo Erifaazi Omutemani n’addamu n’ayogera nti\n2 Ow'amagezi yandizzeemu n'okumanya okutaliimu, N'ajjuza olubuto lwe n'embuyaga ez'ebuvanjuba?\n3 Yandiwakanye n'ebigambo ebitaliiko kye bigasa, Oba ng'ayogera ebitaliiko kye biyinza?\n4 Weewaawo, omalawo okutya, Era oziyiza okwagala Katonda mu maaso ge.\n5 Kubanga obutali butuukirivu bwo bwe buyigiriza akamwa ko, Era weeroboza olulimi lw'abagerengetanya.\n6 Akamwa ko ggwe ke kakusalira omusango okukusinga so si nze; Weewaawo, emimwa gyo ggwe ye mujulirwa eri ggwe.\n7 Ggwe wasooka abantu bonna okuzaalibwa? Oba ggwe baakuzaala ensozi nga tezinnabaawo?\n8 Wali owulidde okuteesa kwa Katonda okw'omu kyama? Era weeyita wa magezi wekka omu?\n9 Kiki ky'omanyi ffe kye tutamanyi? Kiki ky'otegeera ekitali mu ffe?\n10 Abameze envi n'abakadde ennyo bali wamu naffe, Abasinga ennyo kitaawo obukadde.\n11 Okusanyusa kwa Katonda kutono, tekukumala, N'ekigambo ekyogera naawe empola?\n12 Omutima gwo gukutwalira ki? N'amaaso go gatemeza ki?\n13 N'okukyusa omwoyo gwo okulwana ne Katonda, N'oleka ebigambo ebiri bwe bityo okuva mu kamwa ko.\n14 Omuntu kye kiki abeere omulongoofu? N'oyo azaalibwa omukazi abeere omutuukirivu?\n15 Laba, teyeesiga batukuvu be; Weewaawo, eggulu si ddongoofu mu maaso ge.\n16 Omugwagwa era omuvundu si ye asinga nnyo obutaba mulongoofu, Omuntu anywa obutali butuukirivu ng'amazzi!\n17 Naakwolesa, mpulira; N'ekyo kye ndabye kye nnaabuulira:\n18 (Ab'amagezi kye baabuuliranga Okuva ku bajjajjaabwe, ne batakikweka;\n19 Abaaweebwa ensi bokka, So tewali munnaggwanga eyayita mu bo:)\n20 Omubi aba lubuto lwa buyinike ennaku ze zonna, Gwe muwendo gw'emyaka egyamuterekerwa omujoozi.\n21 Eddoboozi ery'entiisa liba mu matu ge; Bw'aba ng'alabye omukisa omunyazi alimugwako:\n22 Takkiriza ng'alidda okuva mu kizikiza, Era ekitala kimulindirira:\n23 Atambuliratambulira ekyokulya ng'ayogera nti Kiri ludda wa? Amanyi ng'olunaku olw'ekizikiza lweteeseteese, luli ku mukono gwe.\n24 Okweraliikirira n'obubalagaze bimutiisa; Bimuwangula nga kabaka eyeeteeseteese okulwana:\n25 Kubanga agolodde omukono gwe eri Katonda, N'agirira Omuyinza w'ebintu byonna eby'ekyejo;\n26 Amufubutukirako ng'akakanyazizza ensingo ye, N'amakundi amanene ag'oku ngabo ze:\n27 Kubanga abisse ku maaso ge obugevvu bwe, Era aleese ebifi by'amasavu ku mbiriizi ze;\n28 Era yabeeranga mu bibuga eby'amatongo, Mu nnyumba omutali muntu, Ezaali zaagala okufuuka ebifunvu.\n29 Taagaggawalenga so n'ebintu bye tebiibenga bya lubeerera, So n'ebibala byabwe tebiikutamenga okutuuka ku ttaka.\n30 Taavenga mu kizikiza; Omuliro gunaakazanga amatabi ge, Era anaavangawo olw'omukka ogw'omu kamwa ke.\n31 Aleme okwesiga ebitaliimu nga yeerimbalimba: Kubanga ebitaliimu bye binaabanga empeera ye.\n32 Eneekomekkerezebwanga ebiro bye nga tebinnatuukirira, N'ettabi lye teriggumizenga.\n33 Anaakunkumulanga ezabbibu ze ezitannaba kwengera ng'omuzabbibu, Era anaasinsimulanga ekimuli kye ng'omuzeyituuni.\n34 Kubanga ekibiina ky'abatatya Katonda kinaabanga kigumba, Era omuliro gunaayokyanga eweema ezinaalwangamu enguzi.\n35 Baba mbuto za bubi, ne bazaala obutali butuukirivu, N'olubuto lwabwe luteekateeka bukuusa.\nYobu - Essuula 16\n1 Awo Yobu n'addamu n'ayogera nti Mpulirizza bingi ebiri bwe bityo:\n2 Mwenna muli basanyusa abatagasa.\n3 Ebigambo ebitaliimu binaakoma? Oba kiki ekikusosonkereza n'okwanukula n'oyanukula?\n4 Era nange nandiyinzizza okwogera nga mmwe bwe mwogera; Emmeeme yammwe singa ebadde mu kifo ky'emmeeme yange, Nandiyinzizza okutunga ebigambo okubanenya, N'okubanyeenyereza omutwe gwange.\n5 Naye nandibawadde amaanyi n'akamwa kange, N'okusanyusa kw'emimwa gyange kwandikkakkanyizza obuyinike bwammwe.\n6 Newakubadde nga njogera, obuyinike bwange tebunnakkakkana: Era newakubadde nga nzibiikiriza, mpummuzibwa ntya?\n7 Naye kaakano ankooyezza: N'ekibiina kyange kyonna okizisizza.\n8 Era onkwatidde ddala, ye mujulirwa gye ndi: N'obukovvu bwange bungolokokerako, bunnumiriza mu maaso gange.\n9 Antaagudde n'ekiruyi kye, anjigganyizza; Era annumidde obujugu: Omulabe wange ankanulira amaaso.\n10 Banjasamidde akamwa kaabwe; Bankubye empi nga banswaza: Bankuŋŋaanirako.\n11 Katonda angabula eri atatya Katonda, Era ansuula mu mikono gy'ababi.\n12 Nali mpeeraweera n'anjasaamu wakati; Weewaawo, yankwata mu nsingo n'antandaggira okummenyamenya: Era ansimbye okuba sabbaawa ye.\n13 Abalasi be banzingizza enjuyi zonna, Ayasaamu ensigo zange so tasonyiwa; Afuka omususa gwange ku ttaka.\n14 Agenda yeeyongera okummenyamenya; Anfubutukirako ng'omuzira.\n15 Ntunze ebibukutu ku ddiba lyange, Era ntadde ejjembe lyange mu nfuufu.\n16 Amaaso gange goonoonese olw'okukaaba amaziga, Ne ku bikowe byange kuliko ekisiikirize ky'okufa;\n17 Newakubadde nga temuli kyejo mu ngalo zange, N'okusaba kwange kulongoofu.\n18 Ai ensi, tobikka ku musaayi gwange, N'okukaaba kwange kuleme okubaako we kuliwummulira.\n19 Ne kaakano, laba, omujulirwa wange ali mu ggulu, N'omuyima wange ali waggulu.\n20 Mikwano gyange bannyooma: Naye eriiso lyange lifuuka amaziga eri Katonda;\n21 Azibire ensonga y'omuntu eri Katonda, N'ey'omwana w'omuntu eri munne.\n22 Kubanga emyaka si mingi bwe giriggwaako, Nditambula olugendo gye ssiriva okukomawo.\nYobu - Essuula 17\n1 Omwoyo gwange gumalibwawo, ennaku zange ziwedde, Entaana enneeteekeddeteekedde.\n2 Mazima waliwo abakudaazi gye ndi, N'eriiso lyange libeera mu kusosonkereza kwabwe.\n3 Leeta nno akakalu, onneeyimirire gy'oli wekka; Waliwo ani anaakwatagana nange mu mukono?\n4 Kubanga okisizza omutima gwabwe obutategeera: Kyonoovanga olema okubagulumiza.\n5 Oyo aloopa mikwano gye okuba omuyiggo, Era n'amaaso g'abaana be galiggwaawo.\n6 Era anfudde ekigambo eky'obuwemu mu bantu; Era nfuuse ekyenyinyalwa mu lwatu.\n7 Era n'eriiso lyange lizibye olw'okunakuwala, N'ebitundu byange byonna biri ng'ekisiikirize.\n8 Abantu ab'amazima banaakungubazanga ekyo, N'ataliiko musango aneegolokosanga ku oyo atatya Katonda.\n9 Era naye omutuukirivu anaakwatanga ekkubo lye, N'oyo alina emikono emirongoofu aneeyongerayongeranga okuba n'amaanyi,\n10 Naye mukomeewo mwenna, mujje nno: So ssiirabe muntu wa magezi ku mmwe.\n11 Ennaku zange ziwedde, okuteesa kwange kukutuddwa, Era n'okulowooza okw'omu mutima gwange.\n12 Bafuusa ekiro okuba omusana: Omusana guliraana ekizikiza, bwe boogera bwe batyo.\n13 Bwe nsuubira amagombe okuba ennyumba yange: Oba nga neeyaliiridde ekitanda kyange mu kizikiza;\n14 Oba nga ŋŋambye okuvunda nti Ggwe kitange; N'envunyu nti Ggwe mmange era mwannyinaze;\n15 Kale essuubi lyange liri ludda wa? N'essuubi lyange aliriraba ani?\n16 Lirikka mu bisiba eby'amagombe, Okuwummula nga kumaze okubaawo omulundi gumu mu nfuufu.\nYobu - Essuula 18\n2 Mulituusa wa okuteega ebigambo? Musooke okulowooza, ne tulyoka twogera.\n3 Ekituyisa ensolo kiki, Ne tufuuka abatali balongoofu mu maaso go?\n4 Ggwe eyeetaagula olw'obusungu Ensi erirekebwa ku lulwo? Oba olwazi luliggibwa mu kifo kyalwo?\n5 Weewaawo, omumuli gw'omubi gunaazikizibwanga, So n'olusasi olw'omuliro gwe terwakenga.\n6 Omumuli gunaabanga kizikiza mu weema ye, N'ettabaaza ye eri waggulu we eneezaamizibwanga.\n7 Ebigere eby'amaanyi ge binaafundikirwanga, N'okuteesa kwe ye kunaamusuulanga.\n8 Kubanga ebigere bye ye bimusudde mu kitimba, Era atambulira ku mutego.\n9 Ekyambika kinaamukwatanga ekisinziiro, N'akakunizo kinaamunywezanga.\n10 Akamasu kamukwekeddwa mu ttaka, N'ekigu kimukwekeddwa mu kkubo.\n11 Entiisa eneemukanga enjuyi zonna, Era eneemuyigganyanga ku bisinziiro bye.\n12 Amaanyi ge ganaalumwanga enjala, N'obuyinike bunaamubangako ng'asejjera.\n13 Bunaalyanga ebitundu by'omubiri gwe, Weewaawo, omubereberye w'okufa anaalyanga ebitundu bye.\n14 Anaasimbulwanga mu weema ye gye yeesiga; Era anaaleetebwanga eri kabaka w'ebitiisa.\n15 Ekitali kikye n'akatono kinaabanga mu weema ye: Ekibiriiti kinaamansirwanga ku kifo mwe yabeeranga,\n16 Ekikolo kye kinaakaliranga ddala wansi, Ne waggulu ettabi lye linaatemebwangawo.\n17 Ekijjukizo kye kinaabulanga ku nsi, So taabenga na linnya mu luguudo.\n18 Anaagoberwanga mu kizikiza okuva mu musana, Era anaayigganyizibwanga okuva mu nsi.\n19 Taabenga na mwana newakubadde omuzzukulu mu bantu be, Newakubadde omuntu yenna asigadde gye yabeeranga.\n20 Abanaddangawo baneewuunyanga olunaku lwe, Ng'abo abaasooka bwe baatiisibwa.\n21 Mazima ennyumba z'atali mutuukirivu bwe zifaanana bwe zityo, Era kino kye kifo ky'oyo atamanyi Katonda.\nYobu - Essuula 19\n2 Mulituusa wa okweraliikiriza emmeeme yange, Ne mummeayamenya n'ebigambo?\n3 Mwakanvumira emirundi kkumi: Temukwatiddwa nsonyi okunzitoowerera.\n4 N'okukyama newakubadde nga nkyamye, Okukyama kwange kubeera nange mwene.\n5 Okwegulumiza oba nga muneegulumiza eri nze, Ne mundeetako ekivume kyange:\n6 Mutegeere nno nga Katonda ansudde mu nsonga yange, Era anzingizizza n'ekitimba kye.\n7 Laba, njogerera waggulu olw'okujoogebwa, naye ne siwulirwa: Ndaagana nfune obuyambi, naye siraba antaasa.\n8 Azibye ekkubo lyange n'okuyinza ne ssiyinza kuyitamu, Era atadde ekizikiza mu makubo gange.\n9 Anziyeeko ekitiibwa kyange, Era aggye engule ku mutwe gwange.\n10 Ammenyemenye enjuyi zonna, era ŋŋenze: N'essuubi lyange alisimbudde ng'omuti.\n11 Era abuubuusizza obusungu bwe ku nze, Era ampita omu ku balabe be gy'ali.\n12 Eggye lye litabaalira wamu, ne batuuma ekkubo lyabwe ku nze, Ne basiisira okuzingiza eweema yange.\n13 Baganda bange abantadde wala, N'abo be mmanyi bafuukidde ddala nga be ssimanyi:\n14 Ab'ekika kyange baweddewo, Ne mikwano gyange ennyo banneerabidde.\n15 Abo ababeera mu nnyumba yange n'abazaana bange bampita mugenyi: Ndi munnaggwanga mu maaso gaabwe.\n16 Mpita omuddu wange n'atanjitaba, Newakubadde nga mmwegayirira n'akamwa kange.\n17 Omukka gwange mukazi wange tagumanyi, N'okwegayirira kwange abaana b'enda ya mmange tebakumanyi:\n18 Era n'abaana abato bannyooma; Bwe nnyimuka banjogerako obubi.\n19 Emikwano gyange bonna be nteesa nabo bantamiddwa: N'abo be nnayagalanga bakyuse okuba abalabe bange.\n20 Eggumba lyange lyegatta n'eddiba lyange n'omubiri gwange, Era mponye n'eddiba ly'okumanayo gange.\n21 Munsaasire, munsaasire, si mmwe mikwano gyange; Kubanga omukono gwa Katonda gunkomyeko.\n22 Kiki ekibanjigganyisa nga Katonda, So n'omubiri gwange tegubamala?\n23 Singa nno ebigambo byange biwandiikiddwa! Singa biwandiikiddwa mu kitabo!\n24 Singa byoleddwa ku lwazi N'ekkalaamu ey'ekyuma n'ekisasi okumala emirembe gyonna!\n25 Naye mmanyi nga Omununuzi wange aba mulamu, Era ku nkomerero ng'aliyimirira ku nsi:\n26 Era eddiba ly'omubiri gwange bwe lirimala okuzikirizibwa bwe lityo, Naye mu mubiri gwange ndiraba Katonda:\n27 Gwe ndiraba nze mwene, N'amaaso gange galimutunuulira so si mulala. Emmeeme yange emaliddwawo munda yange.\n28 Bwe munaayogera nti Nga tunaamuyigganya so! Kubanga ekikolo ky'ekigambo kirabise mu nze;\n29 Mutyenga ekitala: Kubanga obusungu buleeta okubonereza kw'ekitala. Mulyoke mumanye nga waliwo okusala omusango.\nYobu - Essuula 20\n2 Ebirowoozo byange kyebiva binziramu, Olw'okwanguyiriza okuli mu nze.\n3 Mpulidde okunenya okunswaza, Omwoyo ogw'okutegeera kwange ne gunziramu.\n4 Ekyo tokimanyi obw'edda, Omuntu kasookedde ateekebwa ku ttaka,\n5 Ng'okuwangula kw'ababi kwa kuggwaawo mangu, Era ng'essanyu ly'abatamanyi Katonda lya kiseera buseera?\n6 Obukulu bwe newakubadde nga bulinnya okutuuka mu ggulu, N'omutwe gwe gutuuka mu bire;\n7 Naye anaabulanga emirembe gyonna ng'empitambi ye ye: Abo abaamulabanga banaayogeranga nti Ali ludda wa?\n8 Anaavangawo ng'ekirooto, so taalabikenga: Weewaawo, anaagoberwanga ddala ng'okwolesebwa okw'ekiro.\n9 Eriiso eryamulabanga teriimulabenga nate; So n'ekifo kye tekiimutunuulirenga nate.\n10 Abaana be baneegonzanga eri abaavu, N'emikono gye ginaakomyangawo obugagga bwe.\n11 Amagumba ge gajjudde obuvubuka bwe, Naye bunaagalamiranga naye mu nfuufu.\n12 Obubi newakubadde nga bumuwoomera mu kamwa ke, Newakubadde ng'abukweka wansi w'olulimi lwe;\n13 Newakubadde ng'abusonyiwa n'ataganya kubuta, Naye ng'akyaguguba nabwo mu kamwa ke;\n14 Naye emmere ye mu byenda bye efuuse, Bwe busagwa bwe mbalasaasa munda ye.\n15 Yamira obugagga, era anaabusesemanga nate: Katonda anaabuggyanga mu lubuto lwe.\n16 Anaanuunanga obusagwa bw'embalasaasa: Olulimi lw'omusota lunaamuttanga.\n17 Taatunuulirenga migga, Emigga egikulukuta egy'omubisi gw'enjuki n'omuzigo.\n18 Kye yateganira anaakizzanga, so taakimirenga; So taasanyukenga ng'ebintu bwe biri by'afunye.\n19 Kubanga yajooga abaavu n'abaleka; Yaggyawo ennyumba olw'amaanyi so taagizimbenga.\n20 Kubanga teyamanya kutereera munda ye, Taawonyenga kintu ku ebyo by'asanyukira.\n21 Tewasigala kintu ky'atalya; Omukisa gwe kyegunaavanga gulema okuba ogw'olubeerera.\n22 Mu lufulube lw'ebintu bye ebisukkirira anaalabanga ennaku: Omukono gwa buli muntu aliko obuyinike gunaamutuukangako.\n23 Bw'aba ng'anaatera okukkusa olubuto lwe, Katonda anaamusuulangako ekiruyi kye ekingi, Era anaakitonnyesanga ku ye ng'alya.\n24 Anaddukanga ekyokulwanyisa eky'ekyuma, N'omutego ogw'ekikomo gunaamufumitanga.\n25 Aguggyamu ne guva mu mubiri gwe: Weewaawo, omumwa gwagwo ogumasamasa guva mu mususa gwe; Ebitiisa bimuliko.\n26 Ekizikiza kyonna kyaterekerwa ebibye eby'obugagga: Omuliro ogutakumibwa bantu gunaamwokyanga; Gunaamalangawo ebyo ebisigadde mu weema ye.\n27 Eggulu linaabikkulanga ku butali butuukirivu bwe, N'ensi eneemugolokokerangako.\n28 Ekyengera eky'omu nnyumba ye kinaavangawo, Ebintu bye binaabuliranga ku lunaku olw'obusungu bwe.\n29 Ogwo gwe mugabo gw'omuntu omubi oguva eri Katonda, N'obusika Katonda bwe yamuteekerawo.\nYobu - Essuula 21\n2 Muwulire nnyo okwogera kwange; Era bino bibeere bya kubasanyusa.\n3 Munzikirize, nange naayogera; Kale nga mmaze okwogera, mweyongere okuduula.\n4 Nze neemulugunya eri abantu? Era ekyandindobedde okwesunaasuna kiki?\n5 Munziseeko omwoyo, mwewuunye, Era muteeke omukono gwammwe ku kamwa kammwe.\n6 Bwe njijukira obujjukizi neeraliikirira, Okwesisiwala ne kukwata omubiri gwange.\n7 Ababi babeerera ki abalamu, Ne bakaddiwa ne baba ba maanyi mu buyinza?\n8 Ezzadde lyabwe linywera gye bali bo nga balaba, N'enda yaabwe mu maaso gaabwe.\n9 Ennyumba zaabwe ziba mirembe awatali kutya, So n'omuggo gwa Katonda tegubabaako,\n10 Ente yaabwe ennume ezaala n'eteddirira; Ente yaabwe enkazi ezaala n'etesowola mwana gwayo.\n11 Basindika abaana baabwe abato ng'ekisibo, N'abaana baabwe bazina.\n12 Bayimbira ku bitaasa n'ennanga, Ne basanyukira eddoboozi ly'omulere.\n13 Bamala ennaku zaabwe nga balabye omukisa, Mu kaseera ne bakka mu magombe.\n14 Era naye ne bagamba Katonda nti Tuveeko; Kubanga tetwegomba kumanya makubo go.\n15 Omuyinza w'ebintu byonna kye ki, ffe tumuweereze? Era bwe tunaamusabanga kinaatugasanga kitya?\n16 Laba, omukisa gwabwe teguli mu mukono gwabwe: Okuteesa kw'ababi kundi wala.\n17 Ettabaaza y'ababi ezikizibwa emirundi emeka? N'obuyinike bwabwe bubatuukako emirundi emeka? Katonda agaba ennaku mu busungu bwe emirundi emeka?\n18 Baba ng'ebisasiro ebitwalibwa n'empewo, Era ng'ebisusunku embuyaga bye zitwala emirundi emeka?\n19 Mwogera nti Katonda aterekera abaana be obutali butuukirivu bwe. Abasasule ye yennyini abumanye.\n20 Amaaso ge galabe okuzikirira kwe ye, Era anywe ku busungu bw'Omuyinza w'ebintu byonna.\n21 Kubanga asanyukira atya ennyumba ye emuddirira, Omuwendo gw'emyezi gye nga gukutuse wakati?\n22 Waliwo anaayigirizanga Katonda okumanya? Kubanga asalira abo omusango abagulumizibwa.\n23 Wabaawo omu afa ng'alina amaanyi ge gonna, Ng'aweereddeweeredde ddala ng'ateredde:\n24 Amabeere ge gajjudde amata, N'obusomyo obw'amagumba ge nga bubisi.\n25 N'omulala afa omwoyo gwe nga gumubalagala, So taleganga ku birungi.\n26 Bombi bagalamira mu nfuufu, Envunyu n'ebabikkako.\n27 Laba, mmanyi ebirowoozo byammwe, N'enkwe ze munsalira obubi.\n28 Kubanga mwogera nti Ennyumba y'omukungu eri ludda wa? Era nti Eweema ababi mwe babeera eri ludda wa?\n29 Temwababuuza abatambulira mu kkubo? Era temumanyi bubonero bwabwe?\n30 Ng'omuntu omubi aterekerwa olunaku olw'okulabirako ennaku? Nga batwalibwa eri olunaku olw'obusungu?\n31 Ani anaabuuliranga ekkubo lye mu maaso ge? Era ani anaamusasulanga bye yakola?\n32 Naye anaatwalibwanga mu ntaana, Era anaakuumanga amalaalo.\n33 Amafunfugu ag'omu kiwonvu ganaamuwoomeranga, N'abantu bonna banaawalulwanga ennyuma we, Nga bwe baamukulembera abatabalika.\n34 Kale nno munsanyusiza mutya obwereere, Kubanga mu kuddamu kwammwe musigaddemu obulimba busa?\nYobu - Essuula 22\n2 Omuntu ayinza okugasa Katonda? Mazima ow'amagezi yeegasa yekka.\n3 Kiriko bwe kisanyusa Omuyinza w'ebintu byonna ggwe okubeera omutuukirivu? Oba kimugasa ggwe okutuukiriza amakubo go?\n4 Kubanga omutya kyava akunenya, Kyava asala omusango gwo?\n5 Obubi bwo si bungi? So n'obutali butuukirivu bwo tebuliiko gye bukoma.\n6 Kubanga waggya ku muganda wo emisingo egy'obwereere, N'oyambula abaali obwereere ebyambalo byabwe.\n7 Tonywesanga mazzi omukoowu, Era wamma omuyala emmere.\n8 Naye ow'amaanyi ye yalya ensi; N'ow'ekitiibwa ye yagibeeramu.\n9 Wasindika bannammwandu nga tebalina kintu, N'emikono gy'abatalina kitaabwe gyamenyeka.\n10 Obukunizo kyebuva bukwetooloola, N'entiisa gy'otomanyiridde ekweraliikiriza,\n11 Oba ekizikiza n'otoyinza kulaba, Amazzi amangi ne gakubikkako.\n12 Katonda tali mu ggulu awagulumizibwa? Era laba emmunyeenye bwe zenkana obugulumivu!\n13 Naawe oyogera nti Katonda amanyi ki? Ayinza okusala omusango ng'ayima mu kizikiza ekikutte?\n14 Ebire ebiziyivu bimubikkako n'okulaba talaba; Era atambulira mu kwekulungirira kw'eggulu.\n15 Oyagala okukwata ekkubo ery'edda Abantu ababi lye baalinnyirangamu?\n16 Abaakwakulibwa entuuko zaabwe nga tezinnabaawo, Omusingi gwabwe ne gufukibwa ng'omugga:\n17 Abaagambanga Katonda nti Tuveeko: Era nti Omuyinza w'ebintu byonna ayinza kutukolera ki?\n18 Naye yajjuza ennyumba zaabwe ebirungi: Naye okuteesa kw'ababi kundi wala.\n19 Abatuukirivu bakiraba ne basanyuka; N'ataliiko musango abasekerera nnyo:\n20 Ng'ayogera nti Mazima abo abaatugolokokerako bamaliddwawo, N'abo abafisseewo omuliro gubookezza.\n21 Yiga nno obeere n'emirembe: Bw'otyo bw'onoobanga n'ebirungi.\n22 Nkwegayiridde, kkiriza amateeka eri akamwa ke, Era tereka ebigambo bye mu mutima gwo.\n23 Bw'onookomangawo eri Omuyinza w'ebintu byonna, onoozimbibwanga; Bw'onoggyangawo obutali butuukirivu okuba ewala n'eweema zo.\n24 N'oteeka ebibyo eby'obugagga mu nfuufu, Ne zaabu eya Ofiri mu mayinja ag'omu bugga;\n25 Kale Omuyinza w'ebintu byonna ye anaabanga obugagga bwo, Era anaabanga ffeeza ya muwendo mungi gy'oli.\n26 Kubanga lw'onoosanyukiranga Omuyinza w'ebintu byonna, Era onooyimusanga amaaso go eri Katonda.\n27 Onoosabanga okusaba kwo eri ye, naye anaakuwuliranga; Era onoosasulanga obweyamobwo.\n28 Era onoolagiranga ekigambo ne kinywera gy'oli; N'omusana gunaayakiranga amakubo go.\n29 Bwe bakusuula, onooyogeranga nti Waliwo okuyimusibwa; Era anaalokolanga eyeetoowaza.\n30 Anaawonyanga n'oyo aba taliiko musango: Weewaawo, anaawonyezebwanga olw'obulongoofu bw'engalo zo.\nYobu - Essuula 23\n2 Ne leero okwemulugunya kwange Okukubibwa kwange kusinga okusinda kwange obuzito.\n3 Singa mmanyi gye nnyinza okumulabira, Singa nnyinza okutuuka n'awali entebe ye!\n4 Nandiriraanyizza ensonga yange mu maaso ge, Ne njijuza akamwa kange ensonga.\n5 Nandimanye ebigambo bye yandinzizeemu, Ne ntegeera bye yandiŋŋambye.\n6 Yandinnyombesezza olw'obukulu bw'obuyinza bwe? Nedda, naye yandinzisizzaako omwoyo.\n7 Eyo ab'amazima bandiyinzizza okuwoza naye; Bwe nnandiwonyezebbwa bwe ntyo ennaku zonna eri omulamuzi wange.\n8 Laba, ntambula mu maaso, naye ye nga taliiyo; Ne ntambula ennyuma, naye ne ssiyinza kumulaba:\n9 Ku mukono ogwa kkono, bw'akola omulimu, naye ne ssiyinza kumulaba: Yeekweka ku mukono ogwa ddyo n'okulaba ne ssiyinza kumulaba:\n10 Naye amanyi ekkubo lye nkwata; Bw'alimala okunkema, ndivaamu nga zaabu.\n11 Okugulu kwange kwasimbira ddala mu bigere bye; Ekkubo lye nalikwata ne ssikyama.\n12 Siddanga nnyuma okuva mu kiragiro eky'emimwa gye; Natereka ebigambo eby'akamwa ke okusinga emmere yange eŋŋwanira.\n13 Naye ye alowooza bumu, era ani ayinza okumukyusa? Era emmeeme ye kye yeegomba ekyo ky'akola.\n14 Kubanga atuukiriza ekyo ekyanteekerwawo: N'ebingi ebiri bwe bityo biri naye.\n15 Kyenva neeraliikirira ye okubaawo; Bwe ndowooza mmutya.\n16 Kubanga Katonda azirisiza omutima gwange. Era Omuyinza w'ebintu byonna anteganyizza:\n17 Kubanga saazikirizibwa okusooka ekizikiza, So teyabikka ku kizikiza ekikutte eri amaaso gange.\nYobu - Essuula 24\n1 Omuyinza w'ebintu byonna kiki ekimulobera okutereka ebiro? N'abo abamumanyi kiki ekibalobera okulaba ennaku ze?\n2 Wabaawo abajjulula obubonero bw'ensalo; Banyaga embuzi lwa maanyi ne baziriisa.\n3 Bagoba endogoyi ey'abatalina kitaabwe, Batwala ente ya nnamwandu okuba omusingo.\n4 Bakyamya abeetaaga mu kkubo: Abaavu ab'omu nsi beekweka wamu.\n5 Laba, ng'entulege mu ddungu Bafuluma eri omulimu gwabwe nga banoonyeza ddala eby'okulya; Ensiko ebawa emmere ya baana baabwe.\n6 Basala emmere ey'ensolo zaabwe mu ttale; Era banoga ezabbibu ez'omubi.\n7 Basula ne bakeesa obudde nga tebaliiko kye bambadde, So tebaliiko kye beebikka empewo nga zifuuwa.\n8 Batoba n'oluwandaggirize olw'oku nsozi, Era bavumbagira olwazi nga babuliddwa we beggama.\n9 Wabaawo abakwakula abatalina kitaabwe okubaggya ku mabeere, Ne baggya omusingo ku mwavu:\n10 N'okutambula ne batambula bwereere nga tebalina kye bambadde, Era enjala ng'ebalumye beetikka ebinywa;\n11 Bakamulira amafuta mu bisenge by'abasajja abo; Balinya amasogolero gaabwe ne balumwa ennyonta.\n12 Abantu basinda nga bali mu kibuga ekirimu abantu abangi, Emmeeme y'abo abafumitiddwa n'ekaaba: Naye Katonda takibala okuba obusirusiru.\n13 Abo bali ku muwendo gw'abo abajeemera omusana; Tebamanyi makubo gaagwo, So tebabeerera mu mpenda zaagwo.\n14 Omussi agolokokera wamu n'omusana, atta omwavu ne yeetaaga; Era ekiro aba ng'omubbi.\n15 Era n'eriiso ly'omwenzi lirindirira ekizikiza, Ng'ayogera nti Tewali liiso erinandaba: Ne yeefuula amaaso ge.\n16 Mu kizikiza mwe basimira ennyumba: Beggalira emisana; Tebamanyi musana.\n17 Kubanga obw'enkya buli ng'ekisiikirize eky'okufa eri abo bonna; Kubanga bamanyi ebitiisa eby'ekisiikirize eky'okufa.\n18 Aba wa mbiro ng'amazzi; Omugabo gwabwe gukolimiddwa ku nsi: Takyukira awali ekkubo ery'ensuku z'emizabbibu.\n19 Ekyeya n'ebbugumu bimalawo amazzi agava mu muzira: N'amagombe bwe gatyo gamalawo abo abayonoona.\n20 Olubuto lunaamwerabiranga; envunyu eneemulyanga ng'ewoomeddwa; Tajjukirwenga nate: Kale obutali butuukirivu bunaamenyekanga ng'omuti.\n21 Alya omugumba atazaala; So takola nnamwandu bulungi.\n22 Era awalula n'ab'amaanyi olw'obuyinza bwe: Ayimuka, so tewali muntu asuubira okuba omulamu.\n23 Katonda abawa okuba emirembe, ne beesigama okwo; N'amaaso ge gali ku makubo gaabwe.\n24 Bagulumizibwa; ne wayitawo ebbanga ttono nga bagenze; Weewaawo, bakkakkanyizibwa, baggibwa mu kkubo ng'abalala bonna, Era basalibwa ng'emitwe gy'ebirimba by'eŋŋaano.\n25 Era oba nga si bwe kiri kaakano, ani anannumiriza nga ndi mulimba, N'afuula okwogera kwange obutabaako kye kugasa?\nYobu - Essuula 25\n2 Okufuga n'entiisa biri naye; Aleeta emirembe mu bifo bye ebigulumivu.\n3 Eggye lye liriko gye likoma? Era ani ataviirwayo omusana gwe?\n4 Kale omuntu ayinza atya okuba n'obutuukirivu eri Katonda? Oba ayinza atya okuba omulongoofu oyo azaalibwa omukazi?\n5 Laba, n'omwezi tegulina kumasamasa, N'emmunyeenye si nnongoofu mu maaso ge:\n6 Okusinga ennyo omuntu, envunyu! N'omwana w'omuntu, olusiriŋŋanyi!\nYobu - Essuula 26\n2 Atalina buyinza ng'omubedde so! Omukono ogutalina maanyi ng'ogulokodde so!\n3 Atalina magezi ng’omuweeredde so, N'oyatula bingi nnyo eby'okutegeera obulungi!\n4 Ani gw'obuulidde ebigambo? N'omwoyo gwani oguwedde mu ggwe?\n5 Abaafa bakankana wansi w'amazzi n'ababeera omwo.\n6 Amagombe gali bwereere mu maaso ge, N'okuzikirira tekulina kye kwebikka.\n7 Abamba obukiika obwa kkono mu bbanga ejjereere, Era awanika ensi awatali kintu.\n8 Asiba amazzi mu bire bye ebiziyivu; Ekire ne kitayulika wansi we.\n9 Aziba obwenyi bw'entebe ye, N'agyaliirako ekire kye.\n10 Yassaawo embibi ku maaso g'amazzi, Okutuusa omusana n'ekizikiza we bikoma.\n11 Empagi ez'eggulu zikankana ne zeewuunya olw'okunenya kwe.\n12 Afuukuula ennyanja olw'obuyinza bwe, Era afumitira ddala Lakabu olw'okutegeera kwe.\n13 Eggulu liyonjebwa olw'omwoyo gwe; Omukono gwe gwafumita omusota oguwulukuka.\n14 Laba, gano ge mabbali gokka ag'amakubo ge: N'akagambo ke tumuwulirako nga katono! Naye okubwatuka okw'obuyinza bwe ani ayinza okukutegeera?\nYobu - Essuula 27\n1 Awo Yobu n'aleeta nate olugero lwe n’ayogera nti\n2 Nga Katonda bw'ali omulamu alidde ensonga yange; Era Omuyinza w'ebintu byonna, eyeeraliikiriza emmeeme yange;\n3 (Kubanga obulamu bwange bukyali bulamba mu nze, n'omwoyo gwa Katonda guli mu nnyindo zange;)\n4 Mazima emimwa gyange tegyogere butali butuukirivu, So n'olulimi lwange terwatule bulimba.\n5 Katonda akiddize eri nze okubawa obutuukirivu: Okutuusa lwe ndifa ssiryeggyako obugolokofu bwange.\n6 Obutuukirivu bwange mbunyweza so ssiibutenga: Omutima gwange tegunnenyenga nga nkyali mulamu.\n7 Omulabe wange abe ng'omubi. N'oyo angolokokerako abe ng'atali mutuukirivu.\n8 Kubanga essuubi ly'atamanyi Katonda kye ki, newakubadde nga yeefunira amagoba, Katonda bw'aggyawo obulamu bwe?\n9 Katonda anaawuliranga okukaaba kwe, Ennaku bwe zinaamutuukangako?\n10 Anaasanyukiranga Omuyinza w'ebintu byonna, N'akaabira Katonda mu biro byonna?\n11 N'abayigiriza eby'omukono gwa Katonda; Ekiri n'Omuyinza w'ebintu byonna ssiikikweke.\n12 Laba, mmwe mwenna mmwe bennyini mukirabye; Kale kiki ekyabafuulira ddala abataliiko kye mugasa?\n13 Guno gwe mugabo gw'omuntu omubi eri Katonda, N'obusika, bw'abajoozi bwe baweebwa Omuyinza w'ebintu byonna.\n14 Abaana be bwe beeyongera, beeyongerera ekitala; N'enda ye terikkuta mmere.\n15 Abanaasigalangawo ku ye banaaziikibwanga mu kufa, ne bannamwandu be tebaakungubagenga.\n16 Newakubadde ng'atuuma ffeeza ng'enfuufu, n'ategeka ebyambalo ng'ettaka;\n17 Okutegeka ayinza okubitegeka, naye omutuukirivu ye alikyambala, Era ataliiko musango ye aligabana ffeeza.\n18 Azimba ennyumba ye ng'ekiwojjolo, Era ng'ensiisira omukuumi gy'akola.\n19 Agalamira nga mugagga, naye taakungulwenga; Azibula amaaso, kale nga takyaliwo.\n20 Ebitiisa bimukwata ng'amazzi; Kibuyaga amutwala kyama kiro.\n21 Embuyaga ez'ebuvanjuba zimutwalira ddala n'agenda; Ne zimuggya mu kifo kye lwa maanyi.\n22 Kubanga Katonda alimukasuukirira n'atasaasira: Yandyagadde okudduka mu mukono gwe.\n23 Abantu balimukubira mu ngalo, Era balimusooza ave mu kifo kye.\nYobu - Essuula 28\n1 Mazima waliwo gye basimira ffeeza, N'ekifo kya zaabu gye balongoosa.\n2 Ekyuma kiggibwa mu ttaka, N'ekikomo bakisaanuusa okukiggya mu jjinja.\n3 Abantu babibira ekizikiza, Ne bakenneenya okutuuka ku nsalo ekomererayo, Amayinja ag'ekizikiza ekikutte n'ag'ekisiikirize eky'okufa.\n4 Basima obunnya obuli ewala n'abantu we batuula; Beerabirwa ekigere ekiyitawo: Balengejjera wala n'abantu, bawuubibwawuubibwa eruuyi n'eruuyi.\n5 Ensi ye evaamu emmere: Era wansi evuunikibwa ng'ekivuunikibwa n'omuliro.\n6 Amayinja gaayo kifo kya safiro, Era erina enfuufu eya zaabu.\n7 Ekkubo eryo tewali nnyonyi eyigga erimanyi, So n'amaaso ga kamunyi tegalirabanga.\n8 Ensolo ezaamalala teziririnnyangamu, So n'empologoma enkambwe teriyitangamu.\n9 Agolola omukono gwe ku jjinja ery'embaalebaale; Avuunika ensozi okuviira ddala we zisibuka.\n10 Atema ensalosalo mu njazi; N'amaaso ge galaba buli kintu eky'omuwendo omungi.\n11 Asiba emigga gireme okukulukuta; N'ekigambo ekyakisibwa akireeta awalaba.\n12 Naye amagezi ganaalabikanga wa? N'ekifo eky'okutegeera we kubeera kiri ludda wa?\n13 Abantu tebamanyi muwendo gwago; So tegalabika mu nsi ey'abalamu.\n14 Obuziba bwogera nti Tegali mu nze: N'ennyanja eyogera nti Tegali we ndi.\n15 Tegafunika lwa zaabu, So ne ffeeza teripimibwa okugagula.\n16 Tegayinzika kwenkanyankanyizibwa ne zaabu eya Ofiri, Ne onuku ey'omuwendo omungi oba safiro.\n17 Zaabu n'endabirwamu tebiyinza kugenkana: So n'amakula aga zaabu ennungi tegaabenga buguzi bwago.\n18 Tebaayogerenga ku kolali n'amayinja ag'endabirwamu: Weewaawo, omuwendo ogw'amagezi gusinga amayinja amatwakaavu.\n19 Topazi eriva e Buwesiyopya teriigenkanenga, So tegenkanyankanyizibwenga ne zaabu ennungi.\n20 Kale amagezi gava wa? N'ekifo okutegeera we kubeera kiri ludda wa?\n21 Kubanga gakwekebwa amaaso g'abalamu bonna, Era gakisibwa ennyonyi ez'omu bbanga.\n22 Okuzikirira n'Okufa kwogera nti Twawulira ekigambo kyago n'amatu gaffe.\n23 Katonda ategeera ekkubo lyago, Era ye amanyi ekifo kyago.\n24 Kubanga atunuulira okutuuka ku nkomerero z'ensi, Era alaba ebiri wansi w'eggulu lyonna;\n25 Okukolera empewo ekigera; Weewaawo, apima amazzi n'ekipima.\n26 Bwe yateekera enkuba etteeka, N'ekkubo ery'okumyansa okw'okubwatuka:\n27 Awo n'alyoka agalaba n'agabuulira; Yaganyweza, weewaawo, n'agakenneenyeza ddala.\n28 Era n'agamba abantu nti Laba, okutya Mukama okwo ge magezi; N'okuleka obubi kwe kutegeera.\nYobu - Essuula 29\n1 1 Awo Yobu n'aleeta nate olugero lwe n'ayogera nti\n2 Singa mbadde nga bwe nnali mu myezi egyayita, Nga bwe nnali mu nnaku Katonda ze yandabirirangamu;\n3 Ettabaaza ye lwe yayakiranga omutwe gwange, N'omusana gwe gwe gwantambuzanga okuyita mu kizikiza;\n4 Nga bwe nnali ennaku zange nga zengedde, Ekyama kya Katonda bwe kyabanga ku weema yange;\n5 Omuyinza w'ebintu byonna bwe yali ng'akyali nange, N'abaana bange nga bakyanneetoolodde;\n6 Ebigere byange bwe byanaazibwanga n'omuzigo, N'olwazi bwe lwanfuukira emigga egy'amafuta!\n7 Bwe nnafulumanga ne ŋŋenda eri omulyango mu kibuga, Bwe nnategekanga entebe yange mu luguudo,\n8 Abalenzi bandabanga ne beekweka, Abakadde ne bayimukanga ne bayimirira;\n9 Abakungu ne balekanga okwogera, Ne bateeka omukono gwabwe kamwa kaabwe;\n10 Eddoboozi ery'abakulu ne lisirika, Olulimi lwabwe ne lwegatta n'ekibuno ky'akamwa kaabwe.\n11 Kubanga okutu bwe kwampuliranga ne kulyoka kunneebaza; Era eriiso bwe lyandabanga ne liba mujulirwa wange:\n12 Kubanga nawonyanga omwavu eyakaaba, Era n'atalina kitaawe eyabulwa ow'okumuyamba.\n13 Omukisa gwanjijira oyo gwe yansabira eyali ayagala okuzikirira: Ne nnyimbisa olw'essanyu omutima gwa nnamwandu.\n14 Nayambala obutuukirivu ne bumbikkako: Obutalya nsonga bwange ne buba ng'omunagiro n'engule.\n15 Nabanga amaaso eri omuzibe, Era nabanga ebigere eri awenyera.\n16 Nabanga kitaabwe abeetaaga: Era nakeberanga ensonga y'oyo gwe ssaamanya.\n17 Era namenyanga atali mutuukirivu oluba, Ne nsika omuyiggo ne nguggya mu mannyo ge,\n18 Kale ne njogera nti Ndifiira mu kisu kyange, Era naayongeranga ennaku zange ng'omusenyu:\n19 Emmizi gyange giranze eri amazzi, N'omusulo gubeera ku ttabi lyange ne gukeesa obudde:\n20 Ekitiibwa kyange kiggya gye ndi, N'omutego gwange guzzibbwa buggya mu mukono gwange.\n21 Nze abantu bampulirizanga ne balinda, Ne basirikira okuteesa kwange.\n22 Nga ndeese ebigambo bo ne batayogera nate; Okwogera kwange ne kubagwako.\n23 Era bannindirira nga bwe balindirira enkuba; Era bayasama nnyo akamwa kaabwe ng'abayasamira enkuba eya ttoggo.\n24 Bwe nnabasekeranga ne batakkiriza; N'omusana gw'amaaso gange tebaagusuula.\n25 Neerobozanga ekkubo lyabwe ne ntuula ng'omukulu, Ne mbeera nga kabaka mu ggye, Ng'omuntu akubagiza abakungubaga.\nYobu - Essuula 30\n1 Naye kaakano be nsinga obukulu bansekerera, Bakitaabwe nabanyooma okubateeka wamu n'embwa ez'ekisibo kyange.\n2 Weewaawo, amaanyi ag'emikono gyabwe gandingasizza ki? Abantu abaweddemu obuvubuka,\n3 Bakoozimbye olw'okwetaaga n'enjala; Bameketa ettaka ekkalu mu kizikiza eky'okuzika n'okwonooneka.\n4 Banoga enkunga awali ebisaka; N'enkolo ez'omwoloola ye mmere yaabwe.\n5 Bagobebwa wakati mu bantu; Babalangira nga bwe balangira omubbi.\n6 Kibagwanira okubeera mu njatika ez'omu biwonvu, Mu bunnya obw'omu ttaka n'obw'omu njazi.\n7 Balirira mu bisaka, Wansi w'emyennyango we bakuŋŋaanira.\n8 Baana ba basirusiru, weewaawo, baana ba basajja abatalina linnya; Baakubibwa emiggo ne bagobebwa mu nsi.\n9 Kale kaakano nze nfuuse oluyimba lwabwe, Weewaawo, ndi kigambo kya buwemu gye bali.\n10 Bantamwa, banneesamba, Tebaleka kumpandira malusu mu maaso.\n11 Kubanga asumuludde omugwa gwe n'ambonyaabonya, Era basudde olukoba olugoba mu maaso gange.\n12 Ku mukono gwange ogwa ddyo kugolokokera abalalulalu; Basindiikiriza ebigere byange, Era batuuma ku nze amakubo gaabwe ag'okuzikirira.\n13 Boonoona ekkubo lyange, Bongera ku nnaku ze ndabye, Abantu ababulwa ow'okubayamba.\n14 Bajja nga bayita mu kituli ekiwagule ekigazi: Wakati mu matongo bangwako.\n15 Ebitiisa bikyuse okungwako, Bayigganya ekitiibwa kyange ng'empewo; N'omukisa gwange guweddewo ng'ekire.\n16 Era kaakano emmeeme yange efukiddwa munda yange; Ennaku ez'okubonyaabonyezebwamu zinkutte.\n17 Ekiro amagumba gange gafumitibwa mu nze, N'obubalagaze obunnuma tebuwummula.\n18 Olw'amaanyi amangi ag'endwadde yange ekyambalo kyange kyonoonese: Ensibira ddala ng'ekitogi ky'ekizibawo kyange.\n19 Ansudde mu bitosi, Era nfuuse ng'enfuufu n'evvu.\n20 Nkukaabira so tonziramu: Nayimirira, n'ontunuulira.\n21 Okyuse okuba omukambwe gye ndi: Olw'amaanyi ag'omukono gwo onjigganya.\n22 Onsitulira awali empewo n'ozinneebagazaako; Era onsaanuusizza mu kibuyaga,\n23 Kubanga mmanyi ng'olintuusa mu kufa, N'eri ennyumba eyateekerwawo abalamu bonna.\n24 Mazima taagololere mukono gwe ku kifuavu ky'ebyagwa; Newakubadde nga bibeera mu kuzikirira kwe, omuntu ayinza okulira olw'ebyo.\n25 Saamukaabira amaziga oyo eyali mu nnaku? Emmeeme yange teyanakuwalira oyo eyeetaaga?\n26 Bwe nnasuubira ebirungi, ebibi ne biryoka bijja; Era bwe nnalindirira omusana, ekizikiza ne kijja.\n27 Ebyenda byange byesera ne bitawummula: Ennaku ez'okubonyaabonyezebwamu zintuuseeko.\n28 Ntambula nga mpuubaala awatali njuba: Nnyimirira mu kkuŋŋaaniro ne nkuba enduulu bannyambe.\n29 Ndi muganda w'ebibe, Ne bamaaya ndi munnaabwe.\n30 Eddiba ery'omubiri gwange liddugadde, linsasambukako, N'amagumba gange gookeddwa n'ebbugumu.\n31 Ennanga yange kyevudde ekyuka okuwuubaala, N'omulere gwange gufuuse ddoboozi ly'abo abakaaba amaziga.\nYobu - Essuula 31\n1 Nalagaana endagaano n’amaaso gange; Kale nandiyinzizza ntya okutunuulira omuwala?\n2 Kubanga omugabo gwa Katonda oguva waggulu kye kiki, N'obusika obw'Omuyinza w'ebintu byonna obuva engulu?\n3 Si buyinike eri atali mutuukirivu, N'okulaba ennaku eri abakola eby'obujeemu?\n4 Talaba makubo gange, N'abala ebigere byange byonna?\n5 Oba nga nali ntambudde n'obutaliimu, Oba nga ekigere kyange kyanguye okukuusakuusa;\n6 (Mpimibwe mu minzaani eyenkanankana, Katonda alyoke amanye obutayonoona bwange;)\n7 Oba nga ekigere kyange kyali kikyamye mu kkubo, N'omutima gwange oba nga gwali gugoberedde amaaso gange, Era oba nga ebbala lyonna lyali lyegasse n'engalo zange:\n8 Kale nze nsige, omulala alye; Weewaawo, emmere ey'omu nnimiro yange esimbulibwe.\n9 Omutima gwange oba nga gwali gusendeddwa eri omukazi, Ne nteegera ku mulyango gwa munnange:\n10 Kale mukazi wange aseere omulala, Era abalala bakutame ku ye.\n11 Kubanga ekyo kyandibadde kya kivve; Weewaawo, kyandibadde kibi ekigwana abalamuzi okukibonereza:\n12 Kubanga muliro ogwokya ne guzikiriza, Era ogwagala okusimbula emmere yange yonna.\n13 Oba nga nali nnyoomye ensonga ey'omuddu wange oba omuzaana wange, Bwe bampawaabira:\n14 Kale ndikola ntya, Katonda bw'aligolokoka? Era bw'alinjijira, ndimuddamu ntya?\n15 Eyankola nze mu lubuto si ye yamukola ye? Eyatubumba mu lubuto fembi si omu?\n16 Oba nga nali nnyimye abaavu kye beegomba, Oba nali mazizzaawo amaaso ga nnamwandu;\n17 Oba nali ndidde akamere kange nzekka; So atalina kitaawe taliddeeko.\n18 (Nedda, okuva mu buto bwange yakulira wamu nange nga kitaawe, Ne nnamwandu n'abanga mulezi we okuva mu lubuto lwa mmange;)\n19 Oba nga nali ndabye n'omu ng'afa olw'okubulwa ebyambalo, Oba eyeetaaga nga talina kye yeebikka:\n20 Ekiwato kye oba nga tekyanneebaza, Era oba nga tabugumye na byoya bya ndiga zange;\n21 Oba nga nali nnyimusizza omukono gwange eri atalina kitaawe, Kubanga nalaba anannyamba mu mulyango:\n22 Kale ekibegabega kyange kive ku nkwakwa, N'omukono gwange gukutuke okuva ku ggumba.\n23 Kubanga obuyinike obuva eri Katonda bwabanga ntiisa gye ndi, Era olw'obukulu bwe ne ssibaako kye nnyinza kukola.\n24 Oba nga nali nfudde zaabu okuba essuubi lyange, Era oba nga nali ŋŋambye zaabu ennungi nti Ggwe bwesige bwange;\n25 Oba nga nali nsanyuse kubanga obugagga bwange bwali bungi, Era kubanga omukono gwange gwali gufunye bingi;\n26 Oba nga nali ntunuulidde enjuba, Oba omwezi nga gutambulira mu kumasamasa;\n27 Omutima gwange ne gusendebwa kyama, Akamwa kange ne kanywegera omukono gwange:\n28 Era n'ekyo kyandibadde kibi ekigwana abalamuzi okukibonereza: Kubanga nandirimbye Katonda ali waggulu.\n29 Oba nga nali nsanyukidde oyo eyankyawa ng'azikiridde, Oba nali neeyimusizza obubi bwe bwamulaba;\n30 (Weewaawo, saaganya kamwa kange kwonoona Nga nsaba obulamu bwe nga nkolima;)\n31 Abasajja ab'omu weema yange oba nga tebaayogera nti Ani ayinza okulaba omuntu atakkuse nnyama ye?\n32 Omugenyi teyasulanga mu luguudo; Naye n'aggulirangawo enzigi zange omutambuze;\n33 Oba nga nali mbisse ku kusobya kwange nga Adamu, Nga nkisa obutali butuukirivu bwange mu kifuba kyange;\n34 Kubanga nali ntidde ekibiina ekinene, N'okunyoomebwa ebika ne kunkanga, N'okusirika ne nsirika ne ssiva mu mulyango.\n35 Singa wabaddewo anampulira! (Laba, kano ke kabonero kange Omuyinza w'ebintu byonna anziremu;) Era mba kuba n'ekyo omulabe wange ky'ampawaabidde ky'awandiise!\n36 Mazima nandikisitulidde ku kibegabega kyange; Nandikyesibye nga kiremba.\n37 Nandimubuulidde ebigere byange bwe byenkana omuwendo; Nandimusemberedde ng'omukungu.\n38 Ensi yange bw'enempawaabira, N'ebibibi byayo ne bikaabira wamu amaziga;\n39 Oba nga nali ndidde ebibala byamu awatali ffeeza, Oba nali nfiisizza bannyini yo:\n40 Omwennyango gudde mu kifo ky'eŋŋaano. Ne ssere mu kifo kya sayiri. Ebigambo bya Yobu biwedde.\nYobu - Essuula 32\n1 Awo abasajja abo abasatu ne baleka okuddamu Yobu, kubanga yaii mutuukirivu mu maasoge ye.\n2 Awo obusungu bwa Eriku, mutabani wa Balakeri Omubuzi, ow'omu kika kya Laamu ne bulyoka bubuubuuka eri Yobu, kubanga yeeyita mntuukirivu so si Katonda.\n3 Era obusungu bwe ne bubuubuuka n'eri mikwano gye bonsatule kubanga tebaalaba kya kuddamu, naye ne basalira Yobu okumusinga.\n4 Era Eriku yali alindiridde okwogera ne Yobu, kubanga waaliwo abaamusinga obukulu.\n5 Awo Eriku bwe yalaba nga mu kamwa k'abasajja abo abasatu temuli kya kuddamu, obusungu bwe ne bubuubuuka.\n6 Awo Eriku mutabani wa Balakeri Omubuzi n'addamu n'ayogera nti Nze ndi muto, nammwe muli bakadde nnyo; Kyennavudde nzibiikiriza ne ssaŋŋanga kubalaga kye ndowooza.\n7 Njogedde nti Ennaku ze zandyogedde, Olufulube lw'emyaka lwandiyigirizza amagezi.\n8 Naye waliwo omwoyo mu bantu, N'omukka gw'Omuyinza w'ebintu byonna gubawa okutegeera.\n9 Abakulu si be bagezi, So n'abakadde si be bategeera emisango.\n10 Kyenvudde njogera nti Mumpulire; Era nange naalaga kye ndowooza.\n11 Laba, nnindiridde ebigambo byammwe, Mpulirizza ensonga zammwe, Nga munoonya bye muba mwogera.\n12 Weewaawo, nteze okutu eri mmwe, Era, laba, nga tewali asinze Yobu, Newakubadde azzeemu ebigambo bye ku mmwe.\n13 Mwekuume muleme okwogera nti Tulabye amagezi; Mpozzi Katonda ayinza okumuwangula, si bantu:\n14 Kubanga ebigambo bye tabyolekezza nze; So ssiimuddemu na kwogera kwammwe.\n15 Basamaaliridde, tebakyayanukula: Tebalina kigambo kya kwogera.\n16 Nange naalindirira, kubanga teboogera, Kubanga bayimirira buyimirizi nga tebakyayanukula?\n17 Era nange naayanukula ebyange, Era nange naalaga kye ndowooza.\n18 Kubanga njijudde ebigambo; Omwoyo gwange oguli mu nze gumpaliriza.\n19 Laba, olubuto lwange luliŋŋanga omwenge ogutaliiko we gufulumira; Ng'amaliba amaggya lwagala okwabika.\n20 Naayogera ndyoke mpeereweere; Naayasama emimwa gyange ne nziramu.\n21 Nkwegayiridde, nneme okusosola mu bantu eri omuntu yenna; So ssiiwe muntu yenna mannya ganyumiikiriza.\n22 Kubanga simanyi kuwa mannya ganyumiikiriza; Omutonzi wange yandinziyeewo mangu.\nYobu - Essuula 33\n1 Naye, Yobu, nkwegayiridde, wulira okwogera kwange, Era tega okutu kwo eri ebigambo byange byonna.\n2 Laba nno, njasamye akamwa kange, Olulimi lwange lwogedde mu kamwa kange.\n3 Ebigambo byange binaayatula obugolokofu bw'omutima gwange; N'emimwa gyange bye gimanyi bye ginaayogera awatali bukuusa.\n4 Omwoyo gwa Katonda gwe gwankola, N'omukka gw'Omuyinza w'ebintu byonna gwe gumpa obulamu.\n5 Oba, oyinza, nziraamu: Liraanya ebigambo byo mu maaso gange, oyimirire wakati.\n6 Laba, ndi awali Katonda era nga ggwe bw'oli: Era nange nabumbibwa okuva mu ttaka.\n7 Laba, entiisa yange teekukange, So n'okunyigiriza kwange tekuukuzitoowerere.\n8 Mazima oyogedde nze nga mpulira, Nange mpulidde eddoboozi ly'ebigambo byo ng'oyogera nti\n9 Ndi mulongoofu nga ssiriiko kusobya; Ssiriiko musango, so mu nze temuli butali butuukirivu:\n10 Laba, anziyako ensonga, Ampita mulabe we;\n11 Ateeka ebigere byange mu nvuba, Alabirira amakubo gange gonna.\n12 Laba, naakuddamu, mu ekyo tolina nsonga; Kubanga Katonda asinga omuntu obukulu.\n13 Kiki ekikuwakanya naye? Kubanga tabalirira muwendo gwa bigambo bye byonna.\n14 Kubanga Katonda ayogera omulundi gumu, Weewaawo, emirundi ebiri, abantu newakubadde nga tebassaayo mwoyo.\n15 Mu kirooto, mu kwolesebwa okw'omu kiro, Otulo otungi bwe tukwata abantu, Nga babongoota ku kitanda;\n16 Awo n'alyoka aggula amatu g'abantu, N'ateeka akabonero ku kuyigirizibwa kwabwe,\n17 Aggye abantu mu kuteesa kwabwe, Era akweke abantu amalala;\n18 Aziyiza emmeeme ye okukka mu bunnya, N'obulamu bwe buleme okufa n'ekitala.\n19 N'okulumwa kumukangavvula ku kitanda kye, N'okulwana okutamala mu magumba ge:\n20 Obulamu bwe n'okutamwa ne butamwa emmere, N'emmeeme ye ekyokulya ekiyonjo.\n21 Omubiri gwe gumalibwawo n'okuyinzika ne gutayinzika kulabibwa; N'amagumba ge agaali gatalabika ne gakukunala.\n22 Weewaawo, emmeeme ye esemberera obunnya, N'obulamu bwe busemberera abazikiriza.\n23 Oba waliwo wamu naye malayika, Omutegeeza, omu mu lukumi, Okwolesa abantu ebibagwanira;\n24 Awo n'amukwatirwa ekisa n'ayogera nti Muwonye aleme okukka mu bunnya, Ndabye ekinunulo.\n25 Omubiri gwe guliba muggya okusinga ogw'omwana omuto; Adda mu nnaku z'obuto bwe:\n26 Asaba Katonda, era amukwatirwa ekisa; N'okulaba alaba amaaso ge n'essanyu: Era awa nate omuntu obutuukirivu bwe.\n27 Ayimbira mu maaso g'abantu n'ayogera nti Nnyonoonye ne nnyoola ekyo ekyali ekirungi, So ssiriiko kye nnagasibwa:\n28 Anunudde emmeeme yange obutakka mu bunnya. N'obulamu bwange bunaatunuuliranga omusana.\n29 Laba, ebyo byonna Katonda abikola, Emirundi ebiri, weewaawo, n'esatu eri omuntu,\n30 Okukomyawo emmeeme ye mu bunnya, Ayakirwe omusana ogw'abalamu.\n31 Weetegereze nnyo, ai Yobu, ompulire: Sirika, nange naayogera.\n32 Oba nga olina eky'okwogera nziraamu: Yogera, kubanga njagala okukufuula omutuukirivu.\n33 Oba nga si weewaawo, mpulira: Sirika, nange naakuyigiriza amagezi.\nYobu - Essuula 34\n1 Era nate Eriku n'addamu n'ayogera nti\n2 Muwulire ebigambo byange, mmwe abasajja ab'amagezi; Era mutege okutu gye ndi, mmwe abalina okutegeera.\n3 Kubanga okutu kukema ebigambo, Ng'amatama bwe galega ku mmere.\n4 Twerondere ekyo ekinaaba eky'ensonga: Tumanye fekka na fekka ebirungi bwe biri.\n5 Kubanga Yobu ayogedde nti Nze ndi mutuukirivu, Era nti Katonda anziyeeko ensonga yange:\n6 Newakubadde nga nnina ensonga mpitibwa mulimba; Ekiwundu kyange tekiwonyezeka, newakubadde nga ssiriiko kusobya.\n7 Muntu ki afaanana Yobu, Anywa okunyoomebwa ng'amazzi?\n8 Atambulira awamu n'abakola ebitali bya butuukirivu, Era atambulira awamu n'abasajja ababi.\n9 Kubanga ayogedde nti Omuntu tekiriiko kye kimugasa Okusanyukira Katonda.\n10 Kale mumpulire, mmwe abasajja abalina okutegeera: Kiddire eri awali Katonda, ye okukola obubi; N'awali Omuyinza w'ebintu byonna, ye okukola ebitali bya butuukirivu.\n11 Kubanga alisasula omuntu omulimu gwe, Era alirabya buli muntu ng'amakubo ge bwe gali.\n12 Weewaawo, mazima Katonda taakolenga bubi, So n'Omuyinza w'ebintu byonna taalyenga nsonga.\n13 Ani eyamuteresa ensi okugikuuma? Oba ani eyateekateeka ebintu byonna bwe byenkana?\n14 Bw'ateeka omutima gwe ku bantu, Bw'akuŋŋaanyiza gy'ali omwoyo gwe n'omukka gwe;\n15 Byonna ebirina omubiri birizikiririra wamu, Abantu ne badda mu nfuufu.\n16 Kale oba olina okutegeera, wulira kino: Wulira eddoboozi ly'ebigambo byange.\n17 Akyawa eby'ensonga oyo alifuga? Era onoosalira oyo omutuukirivu era ow'amaanyi okumusinga?\n18 Kirungi okugamba kabaka nti Ggwe oli mugwagwa? Oba abakungu nti Mmwe muli babi?\n19 Okusinga ennyo si kirungi okugamba oyo atatya maaso ga balangira, So talowooza mugagga okusinga omwavu? Kubanga bonna mulimu gwa mikono gye.\n20 Bafa mu kaseera akatono, mu ttuntu; Abantu bakankanyizibwa ne bayitawo, N'ab'amaanyi baggibwawo awatali mukono.\n21 Kubanga amaaso ge gatunuulira amakubo ag'omuntu, Era alaba okutambula kwe kwonna.\n22 Tewali kizikiza newakubadde ekisiikirize eky'okufa, Abakola ebitali bya butuukirivu we bayinza okwekweka.\n23 Kubanga teyeetaaga kweyongera kulowooza omuntu, Atuuke mu maaso ga Katonda okusalirwa omusango.\n24 Amenyamenya abasajja ab'amaanyi mu ngeri etenoonyezeka, Era assaawo abalala mu kifo kyabwe.\n25 Kyava alabirira emirimu gyabwe; Era abavuunika kiro n'okuzikirizibwa ne bazikirizibwa.\n26 Abakuba ng'ababi Mu maaso g'abalala aweeru;\n27 Kubanga bakyama obutamugoberera, So tebayagala kussaayo mwoyo eri amakubo ge gonna:\n28 N'okutuusa ne batuusa gy'ali okukaaba kw'omwavu, N'awulira okukaaba kw'abo ababonyaabonyezebwa.\n29 Ye bw'awa okutereera, kale ani ayinza okusala omusango okusinga? Era ye bw'akweka amaaso ge, kale ani ayinza okumutunuulira? Oba nga ggwanga oba nga muntu, kyonna bwe bumu:\n30 Omusajja atamanyi Katonda alemenga okufuga, Walemenga okubaawo anaateega abantu.\n31 Kubanga waliwo eyali agambye Katonda, nti Mbonerezebbwa, sikyasobya nate:\n32 Kye ssiraba kinjigirize: Oba nga nkoze obujeemu ssikyabukola nate?\n33 Empeera ye eriba nga ggwe bw'oyagala n'okugaana n'ogigaana? Kubanga ggwe oba weeroboza so si nze: Kale yogera ekyo ky'omanyi.\n34 Abantu abalina okutegeera baligamba nti Weewaawo, buli muntu ow'amagezi ampulira, anaŋŋamba nti\n35 Yobu ayogera nga talina kumanya, N'ebigambo bye tebiriimu magezi,\n36 Yobu singa akemeddwa okutuusa enkomerero, Kubanga ayanukula ng'abantu ababi.\n37 Kubanga ayongera obujeemu ku kwonoona kwe, Akuba mu ngalo ze ng'ayima wakati mu ffe, Era ayongerayongera ebigambo bye okuwakanya Katonda.\nYobu - Essuula 35\n2 Olowooza ekigambo ekyo ye nsonga yo, Oba oyogera nti Obutuukirivu bwange businga obwa Katonda?\n3 N'okwogera n'oyogera nti Kirikugasa ki? Era nti Ndifuna magoba ki ge ndiba nago okukira ge nnandifunye singa nayonoona?\n4 Nze nnaakuddamu, Ne banno wamu naawe.\n5 Tunuulira eggulu olabe; Era ttunuulira eggulu erikusinga obugulumivu.\n6 Oba nga oyonoonye omukola ki? Okusobya kwo bwe kweyongerayongera, omukola ki?\n7 Bw'oba n'obutuukirivu, omuwa ki? Oba aweebwa ki mu mukono gwo?\n8 Obubi bwo buyinza okulumya omuntu nga ggwe bw'oli; N'obutuukirivu bwo buyinza okugasa omwana w'omuntu.\n9 Olw'okujoogebwa okungi ennyo bakaaba; Bakuba enduulu bayambibwe olw'omukono ogw'ab'amaanyi.\n10 Naye tewali ayogera nti Katonda Omutonzi wange ali ludda wa, Awa ennyimba ekiro;\n11 Atuyigiriza okusinga ensolo ez'oku nsi, Era atuwa amagezi okukira ennyonyi ez'omu bbanga?\n12 Bakaabira eyo, naye tewali addamu, Olw'amalala ag'abantu ababi.\n13 Mazima Katonda taawulire bigambo ebitaliimu, So n'Omuyinza w'ebintu byonna tasseeyo mwoyo.\n14 Kale aliwulira atya bw'oyogera nti tomulaba, Ensonga eri mu maaso ge, naawe omulindirira?\n15 Naye kaakano kubanga tabonerezza na busungu bwe, So tassaayo nnyo omwoyo eri esukuti;\n16 Yobu kyava ayasama akamwa ke okwogera ebigambo ebitaliimu; Ayongerayongera ebigambo awatali kumanya.\nYobu - Essuula 36\n1 Era nate Eriku ne yeeyongera n'ayogera nti\n2 Sooka ondeke, nange naakunnyonnyola; Kubanga nkyaliko kye njagala okwogera ku lwa Katonda.\n3 Naggya wala okumanya kwange, Era naamussaako obutuukirivu Omutonzi wange.\n4 Kubanga mazima ebigambo byange si bya bulimba: Omuntu eyatuukirira mu kumanya ali naawe.\n5 Laba, Katonda wa maanyi, so tanyooma mnntu yenna: Wa maanyi mu buyinza obw'okutegeera.\n6 Takuuma bulamu bw'ababi: Naye abawa ababonyaabonyezebwa ebyabwe.\n7 Taggya maaso ge ku batuukirivu Naye awali bakabaka ku ntebe Gy'abateeka emirembe gyonna ne bagulumizibwa.\n8 Era bwe baba nga basibiddwa n'amasamba, Era nga bakwasibwa n'emigwa egy'okubonyabonyezebwa;\n9 Kale n'abalaga omulimu gwabwe, N'okusobya kwabwe nga bagize eby'amalala.\n10 Era aggulawo okutu kwabwe okuwulira okuyigirizibwa, N'abalagira bakomewo okuva mu butali butuukirivu.\n11 Bwe bawulira ne bamuweereza, Banaamalanga ennaku zaabwe nga balabye omukisa, N'emyaka gyabwe nga basanyuka.\n12 Naye bwe batawulira banaazikiriranga n'ekitala, Era banaafanga awatali kumanya.\n13 Naye abo abatamanyi Katonda mu mutima batereka obusungu: Tebakuba nduulu bayambwe bw'abasiba.\n14 Bafa nga bakyali bato, N'obulamu bwabwe buzikirira mu abo abatali balongoofu.\n15 Awonya oyo abonyabonyezebwa olw'okubonyabonyezebwa kwe, Era aggula okutu kwabwe bwe bajoogebwa.\n16 Weewaawo, yandikuggye mu kulaba ennaku N'akuyingiza mu kifo ekigazi awatali kunyigirizibwa; N'ekyo ekiteekebwa ku mmeeza yo kyandijjudde obugimu.\n17 Naye ggwe ojjudde omusango gw'omubi: Omusango n'okusala eby'ensonga bikukwata.\n18 Kubanga waliwo obusungu, weekuume oleme okutwalibwa n'obugagga So enguzi tekukyamyanga kubanga nnene.\n19 Obugagga bwo bunaamala oleme okulaba ennaku, Oba obuyinza bwonna obw'amaanyi go?\n20 Teweegomba kiro, Amawanga bwe gazikirizibwa mu kifo kyago.\n21 Weekuume oleme okutunuulira obutali butuukirivu: Kubanga weerobozezza obwo okusinga okubonyabonyezebwa.\n22 Laba, Katonda akola ebigulumivu mu buyinza bwe: Ani omuyigiriza afaanana ye?\n23 Ani eyali amulagidde ekkubo lye? Oba ani ayinza okwogera nti Okoze ebitali bya butuukirivu?\n24 Jjukira okugulumizanga omulimu gwe, Abantu gwe baayimbangako.\n25 Abantu bonna baagutunuulira; Abantu baagulengera nga bayima wala.\n26 Laba, Katonda mukulu, naffe tetumumanyi; Omuwendo gw'emyaka gye tegunoonyezeka.\n27 Kubanga awalula waggulu amatondo g'amazzi, Agatonnya enkuba eva mu mukka gwe:\n28 Eggulu ge liyiwa Ne ligatonnya ku bantu mangi nnyo.\n29 Weewaawo, waliwo ayinza okutegeera ebire bwe bibambibwa, Okubwatuuka okw'omu weema ye?\n30 Laba, yeeyaliirira omusana gwe okwetooloola; Era asaanikira ku nnyanja wansi.\n31 Kubanga olw'ebyo asala emisango gy'amawanga; Agaba emmere nnyingi nnyo.\n32 Abikka engalo ze n'enjota; Era aziragira zikube sabbaawa.\n33 Eddoboozi lyazo linnyonnyola ebigambo bye, Era libuulira n'ente kibuyaga ayambuka.\nYobu - Essuula 37\n1 Era n'ekyo kikankanya omutima gwange, Ne gunyeenyezebwa okuva mu kifo kyagwo.\n2 Muwulire okuwuuma kw'eddoboozi lye, N'okududuma okuva mu kamwa ke.\n3 Akusindika wansi w'eggulu lyonna, N'okumyansa kwe kubuna enkomerero z'ensi.\n4 Oluvannyuma lwakwo eddoboozi ne liwuluguma; Abwaluka n'eddoboozi ery'obukulu bwe: So tabiziyiza eddoboozi lye bwe liwulirwa.\n5 Katonda abwatuka kitalo n'eddoboozi lye; Akola ebikulu bye tutayinza kutegeera.\n6 Kubanga agamba omuzira nti Gwa ku nsi; Era bw'atyo bw'agamba oluwandaggirize, N'empandaggirize ez'enkuba ye ey'amaanyi.\n7 Assa akabonero ku mukono gwa buli muntu; Abantu bonna be yatonda balyoke bakimanye.\n8 Awo ensolo ne zigenda mu bwekwekero, Ne zibeera mu mpuku zaazo,\n9 Mu kisenge eky'obukiika obwa ddyo mwe muva omuyaga: Empewo ne ziva mu bukiika obwa kkono.\n10 Omukka gwa Katonda gwe guleeta omuzira: N'amazzi bwe genkana obugazi ne gakwata.\n11 Weewaawo, ajjuza ekire ekiziyivu amazzi; Abamba ekire eky'enjota ze:\n12 Era okuluŋŋamya kwe kwe kukikyusakyusa eruuyi n'eruuyi, Bikolenga byonna by'abiragira Kungulu ku nsi yonna okubeereka:\n13 Oba nga kya kubuulirira, oba nga kya nsi ye, Oba nga kya kusaasira, kyava akireeta.\n14 Ekyo kiwulire, ggwe Yobu: Yimirira buyimirizi, olowooze ebikolwa bya Katonda eby'ekitalo.\n15 Omanyi Katonda bw'abikuutira, N'ayasa enjota ez'omu kire kye?\n16 Omanyi okutereezebwa kw'ebire, Ebikolwa eby'ekitalo eby'oyo eyatuukirira mu kumanya?\n17 Ebyambalo byo bwe bibuguma, Ensi ng'esirise olw'embuyaga ez'obukiika obwa ddyo?\n18 Oyinza okubambira eggulu awamu naye, Amaanyi gaalyo genkana endabirwamu ensaanuuse?\n19 Tuyigirize bye tuba tumugamba; Kubanga tetuyinza kuliraanya kwogera kwaffe olw'ekizikiza.\n20 Anaabuulirwa nga njagala okwogera? Oba omuntu yandyagadde okumirwa?\n21 Era kaakano abantu tebalaba musana ogumasamasa mu ggulu: Naye embuyaga ne ziyita ne ziryerula.\n22 Mu bukiika obwa kkono mwe muva okuyakaayakana okuli nga zaabu: Katonda ayambadde ekitiibwa ekikanga.\n23 Omuyinza w'ebintu byonna tetuyinza kumunoonya; asinga bonna obuyinza: Era mu musango ne mu butuukirivu obusukkirivu talibonyabonya.\n24 Abantu kyebava bamutya: abassaako omwoyo abo bonna abalina emitima egy'amagezi.\nYobu - Essuula 38\n1 Awo Mukama n'alyoka addamu Yobu ng'ayima mu mbuyaga ez'akazimu n'ayogera nti\n2 Ani ono aleeta akizikiza mu kuteesa N'ebigambo ebitaliimu kumanya?\n3 Kale nno weesibe ekimyu ng'omusajja; Kubanga naakubuuza, naawe onziremu.\n4 Wali oli ludda wa bwe nnassaawo emisingi gy'ensi? Yatula oba olina okutegeera.\n5 Ani eyateesa ebigera byayo, oba nga omanyi? Oba ani eyagireegera omugwa?\n6 Emisingi gyayo gyasibirwa ku ki? Oba ani eyassaawo ejjinja lyayo ekkulu ery'oku nsonda;\n7 Emmunyeenye ez'enkya bwe zaayimbira awamu, N'abaana ba Katonda bonna ne boogerera waggulu olw'essanyu?\n8 Oba ani eyasiba ennyanja n'enzigi, Bwe yawaguza ng'ekiva mu lubuto;\n9 Bwe nnafuula ekire okuba ekyambalo kyayo, N'ekizikiza ekikutte okuba ebiwero eby'okubikka,\n10 Bwe nnagiragira etteeka lyange, Ne nzisaawo ebisiba n'enzigi,\n11 Ne njogera nti Wano w'okomanga so tosukkangawo; Era wano amayengo go ag'amalala we gaziyirizibwanga?\n12 Wali olagidde enkya ennaku zo kasookedde zibaawo, Wali omanyisizza emmambya ekifo kyayo;\n13 Ekwate enkomerero z'ensi, Era ababi bakunkumulwe okugivaamu?\n14 Ewaanyisibwa ng'ebbumba wansi w'akabonero; N'ebintu byonna bikukunuka ng'ekyambalo:\n15 N'ababi omusana gwabwe gubaggibwako, N'omukono ogugulumizibwa gumenyeka.\n16 Wali oyingidde mu nsulo ez'ennyanja? Oba wali otambudde mu madubi ag'obuziba?\n17 Enzigi ez'okufa zaali zikubikkuliddwa? Oba wali olabye enzigi ez'ekisiikirize eky'okufa?\n18 Wali otegedde ensi bw'eri engazi? Yatula, oba nga obimanyi byonna.\n19 Ekkubo liri ludda wa eridda mu nnyumba ey'omusana, N'ekizikiza ekifo kyakyo kiri ludda wa;\n20 Ggwe okukiwerekera ku mbibi yaakyo? Era otegeere okutuuka ku nnyumba yaakyo?\n21 Omanyi, kubanga wali ozaaliddwa mu biro ebyo; N'omuwendo gw'ennaku zo mungi!\n22 Wali oyingidde mu mawanika g'amazzi amakwafu, Oba wali olabye amawanika ag'omuzira,\n23 Ge nnaterekera ebiro eby'okulabiramu ennaku, Olunaku olw'olutalo n'obulwa?\n24 Mu kkubo ki omusana mwe gwawukanira, Oba embuyaga ez'ebuvanjuba mwe zisaasaanira ku nsi?\n25 Ani eyasalira amataba olusalosalo, Oba ekkubo ery'enjota ez'okubwatuka;\n26 Okutonnyesa enkuba ku nsi okutali muntu; Mu ddungu omutali muntu n'omu;\n27 Okukkusa ettaka eryazika eryalekebwa; N'okulosa omuddo omuto?\n28 Enkuba erina kitaawe waayo? Oba ani eyazaala amatondo ag'omusulo?\n29 Mu lubuto lw'ani omwava amazzi amakwafu? N'omusulo omukwafu omweru ogw'omu ggulu ani eyaguzaala?\n30 Amazzi gakwekebwa nga gakwekeddwa n'amayinja. Ne kungulu ku buziba nga kukutte.\n31 Oyinza okusiba ekikuukuulu kya Kakaaga, Oba okusumulula olukoba lw'Entungalugoye?\n32 Oyinza okufulumya emmunyeenye mu ntuuko zaazo? Oba oyinza okuluŋŋamya Nabaliyo n'abaana be?\n33 Omanyi ebiragiro eby'omu ggulu? Oyinza okunyweza okufuga kwalyo mu nsi?\n34 Oyinza okuyimusa eddoboozi lyo eri ebire, Amazzi amangi ennyo gakubikkeko?\n35 Oyinza okuweereza enjota zitambule, Ne zikugamba nti Ffe tuutuno?\n36 Ani eyateeka amagezi mu bitundu eby'omunda? Oba ani eyawa emmeeme okutegeera?\n37 Ani ayinza okubala ebire olw'amagezi? Oba ani ayinza okuttulula amaliba ag'omu ggulu,\n38 Enfuufu bw'ekulukuta n'eba effunfugu, Amafunfugu ne geegattira ddala?\n39 Onooyiggira empologoma enkazi omuyiggo? Oba onokkusa okwegomba kw'abaana b'empologoma,\n40 Bwe zisula mu mpuku zaazo, Ne zibeera mu bisaka okuteega?\n41 Ani alabira namuŋŋoona emmere ye, Abaana be bwe bakaabira Katonda, Ne batambulatambula olw'okubulwa ebyokulya?\nYobu - Essuula 39\n1 Omanyi ebiro embulabuzi ez'oku njazi mwe zizaalira? Oba oyinza okutegeera empeewo bwe ziba n'amawako?\n2 Oyinza okubala emyezi gye zimala? Oba omanyi ebiro mwe zizaalira?\n3 Zikutama, zizaala abaana baazo, Zeggyamu obubalagaze bwazo.\n4 Abaana baazo bagejja, bakulira ebweru ku ttale; Bafuluma ne batadda.\n5 Ani eyata entulege okuba ey'eddembe? Oba ani eyasumulula enkoba ez'entulege?\n6 Nafuula ensiko okuba ennyumba yaayo, N'ensi ey'omunnyo okuba ekifo w'ebeera.\n7 Enyooma oluyoogaano olw’omu kibuga, So tewulira kulekaana kwa mugobi.\n8 Ensozi bwe zenkana obugazi lye ddundiro lyayo, Era enoonya buli kintu ekibisi.\n9 Embogo enekkirizanga okukuweereza? Oba eneebeeranga awali ekisibo kyo?\n10 Oyinza okusiba embogo n'olukoba lwayo ku kibibi? Oba eneerimanga ebiwonvu ng'ekuvaako ennyuma?\n11 Onoogyesiganga kubanga amaanyi gaayo mangi? Oba onoogirekeranga omulimu gwo?\n12 Onoogyesiganga okukomyawo ewuwo ensigo zo, N'okukuŋŋaanyanga eŋŋaano ey'omu gguuliro lyo?\n13 Ekiwaawaatiro kya maaya kisanyuka; Naye ebiwaawaatiro bye n'ebyoya birina ekisa?\n14 Kubanga aleka amagi ge ku ttaka, N'egabugumya mu musenyu,\n15 Ne yeerabira ng'ekigere kiyinza okugabetenta, Oba ensolo ey'omu nsiko eyinza okugalinnyirira.\n16 Akakanyalira abaana be ng'abatali babe: Newakubadde ng'ateganira bwereere talina kutya;\n17 Kubanga Katonda yamuggyako amagezi, So tamuwadde kutegeera.\n18 Bw'aba nga yeegulumizizza, Anyooma embalaasi n'oyo agyebagala.\n19 Wawa embalaasi amaanyi gaayo? Wayambaza obulago bwayo n'olugiŋŋirima olukankana?\n20 Wagibuusa ng'enzige? Ekitiibwa ky'okufugula kwayo kya ntiisa.\n21 Etakulira mu kiwonvu, n'esanyukira amaanyi gaayo: Efuluma okusisinkana n'abasajja abakutte ebyokulwanyisa.\n22 Esekerera okutya so tekeŋŋentererwa; so tedda nnyuma awali ekitala.\n23 Omufuko guwulungutira ku yo, Effumu erimasamasa n'akasaale.\n24 Emira ettaka n'obusungu n'ekiruyi; So tekkiriza nga lye ddoboozi ery'ekkondeere.\n25 Ekkondeere buli lwe livuga, n'eyogera nti Bw'otyo N'ekonga olutalo nga lukyali wala, Okubwatuka kw'abaami n'okuleekaana.\n26 Magga atumbiira na magezi go, N'abamba abiwaawaatiro bye eri obukiika obwa ddyo?\n27 Empungu erinnya na kiragiro kyo, N'ekola ekisu kyayo waggulu?\n28 Ebeera ku jjinja, n'ennyumba yaayo eri okwo, Ku linnyo ly'ejjinja n'ekifo eky'amaanyi.\n29 Erengera omuyiggo ng'eyima okwo; Amaaso gaayo gagulaba nga guli wala.\n30 Era n'abaana baayo banuuna omusaayi: Era awaba emirambo, gy'ebeera eyo.\nYobu - Essuula 40\n1 Era nate Mukama n'addamu Yobu n'ayogera nti\n2 Aleeta ensonga ezitaliimu anaayombesa Omuyinza w'ebintu byonna? Awakanya Katonda akiwoze.\n3 Awo Yobu n'alyoka addamu Mukama n'ayogera nti\n4 Laba, siriimu ka buntu; n'akuddamu ntya? Nteeka omukono gwange ku kamwa kange.\n5 Njogedde omulundi gumu, so ssiddemu; Weewaawo, emirundi ebiri, naye sseeyongere nate.\n6 Awo Mukama n'addamu Yobu ng'ayima mu mbuyaga ez'akazimu n'ayogera nti\n7 Weesibe nno ekimyu ng'omusajja: Naakubuuza, naawe onziremu.\n8 N'okujjulula onojjulula omusango gwe nsala? Ggwe ononsalira nze omusango obeere n'obutuukirivu?\n9 Oba olina omukono nga Katonda? Era oyinza okubwatuka n'eddoboozi erifaanana erirye?\n10 Weeyonje nno n'okuwooma n'okutiibwa; Yambala ekitiibwa n'obukulu.\n11 Fuka obusungu bwo okusukkiridde: Otunuulire buli muntu ow'amalala omujeeze.\n12 Tunuulira buli muntu ow'amalala omukkakkanye; Olinnyirire ababi we bayimirira.\n13 Bakise wamu mu nfuufu; Siba amaaso gaabwe mu kifo ekikisibwa.\n14 Kale nange ne ndyoka nzikiriza ku ggwe Ng'omukono gwo gwe guyinza okukulokola.\n15 Laba nno envubu gye nnatondera awamu naawe; Erya omuddo ng'ente.\n16 Laba nno amaanyi gaayo gali mu kiwato kyayo, N'amawaggali gaayo gali mu binywa eby'omu lubuto lwayo.\n17 Yeesagga omukira ng'omuvule: Ebinywa eby'omu kiwato kyayo byegatta wamu.\n18 Amagumba gaayo galiŋŋanga enseke ez'ebikomo; Amagulu gaayo galiŋŋanga ebyuma ebisiba.\n19 Ye ekulira amakubo ga Katonda: Ye yekka eyagitonda ayinza okugisembereza ekitala kye.\n20 Mazima ensozi zigizaalira ebyokulya; Ensolo zonna ez'omu nsiko we zizannyira.\n21 Egalamira wansi w'ebisiikirize by'emiti, Mu bwekwekero obw'omu ndago ne mu bitosi.\n22 Ebisiikirize by'emiti bigibikkako; Emyerebu egy'omu bugga gigyetooloola.\n23 Laba, omugga bwe gwanjaala, tekankana: Eguma omwoyo Yoludaani newakubadde nga gujjula ne gutuuka ku kamwa kaayo.\n24 Waliwo anaagikwata bw'eba ng'etunula, Oba anaawummula ennyindo zaayo n'ekyambika?\nYobu - Essuula 41\n1 Oyinza okuggyangamu egoonya n'eddobo? Oba okunyigirizanga olulimi lwayo n'omugwa?\n2 Oyinza okuyingizanga omugwa mu nnyindo zaayo? Oba okuwummulanga oluba lwayo n'eddobo?\n3 Eneekwegayiriranga ebigambo bingi? Oba eneekugambanga ebigambo ebigonvu?\n4 Eneeragaananga endagaano naawe, Ogitwalenga okuba omuddu emirembe gyonna?\n5 Onoozannyanga nayo nga bw'ozannya n'ennyonyi? Oba onoogisibiranga abawala bo?\n6 Ebibiina eby'abavubi binaagifuulanga obuguzi? Banaagigabaniranga mu basuubuzi?\n7 Oyinza okujjuzanga eddiba lyayo ebyuma ebiriko amalobo, Oba omutwe gwayo emiwunda egiswaga ebyennyanja?\n8 Giteekeko omukono gwo; Jjukira olutalo olemenga okweyongera okukola bw'otyo.\n9 Laba, essuubi lyayo lya bwereere: Omuntu taakeŋŋentererwenga bw'agiraba obulabi?\n10 Tewali mukambwe bw'atyo n'okwaŋŋanga n'ayaŋŋanga okugisaggula: Kale aluwa oyo ayinza okuyimirira mu maaso gange?\n11 Ani eyasooka okumpa, nze mmusasule? Byonna ebiri wansi w'eggulu lyonna byange.\n12 Siisirike olw'amagulu gaayo, Newakubadde amaanyi gaayo amangi, newakubadde okugattibwa kwayo okulungi.\n13 Ani ayinza okugyambula ekyambalo kyayo eky'okungulu? Ani anaatuuka munda w'enkoba zaayo ebbiri?\n14 Ani ayinza okuggulawo enzigi ez'amaaso gaayo? Entiisa yeetoolodde amannyo gaayo.\n15 Amagamba gaayo ag'amaanyi ge malala gaayo, Nga gasibaganye ng'akabonero bwe kanyweza.\n16 Erimu lyegatta n'ery'okubiri bwe lityo N'okuyinza empewo ne zitayinza kuyita wakati waago.\n17 Geegasse gokka na gokka; Gakwatagana ne gatayinzika kwawulibwa.\n18 Okwasimula kwayo kumyansaamu omusana, N'amaaso gaayo gafaanana ebikowe eby'enkya.\n19 Mu kamwa kaayo muva emimuli egyaka, N'ensasi ez'omuliro zibuuka okuvaamu.\n20 Mu nnyindo zaayo muva omukka, Ng'ogw'entamu etokota n'ogw'ebitoogo ebiggya.\n21 Omukka gwayo gwasa amanda, Era omuliro guva mu kamwa kaayo.\n22 Mu nsingo yaayo mubeera amaanyi, N'entiisa ezinira mu maaso gaayo.\n23 Emiwula gy'ennyama yaayo gyegasse: Ginywerera ku yo: tegiyinza kusagaasagana.\n24 Omutima gwayo guguma ng'ejjinja; Weewaawo, guguma ng'olubengo.\n25 Bw'eyimuka ab'amaanyi batya: Olw'okwekanga nga baliko eddalu.\n26 Bwe bagisimbako ekitala, tekiriiko kye kiyinza kukola; Newakubadde effumu newakubadde omuwunda newakubadde akasaale akasongovu.\n27 Ebyuma ebiyita bisasiro, N'ebikomo miti mivundu.\n28 Akasaale tekayinza kugiddusa: Amayinja agavuumuulibwa gafuuka ebiti eri yo.\n29 Endoddo ziyitibwa ng'ebiti: Esekerera okuwulukuka kw'akasaale.\n30 Ebitundu byayo ebya wansi biriŋŋanga engyo eziriko obwogi: Eteeka ng'eggaali ewuula ku bitosi.\n31 Etokosa ennyanja ng'entamu: Efaananya ennyanja amafuta.\n32 Emasamasisa ekkubo ennyuma waayo; Obuziba wandibulowoozezza okuba n'envi.\n33 Tewali ekigyenkana ku nsi, Ekolebwa obutabaamu kutya.\n34 Etunuulira buli kintu ekigulumivu: Ye kabaka w'abaana bonna ab'amalala.\nYobu - Essuula 42\n1 Awo Yobu n'addamu Mukama n'ayogera nti\n2 Mmanyi nga ggwe oyinza byonna, Era nga tewali kigambo kye wateesa ekiziyizika.\n3 Ani ono akisa okuteesa awatali kumanya? Kyennavudde njatula ebyo bye ssaategedde, Ebigambo eby'ekitalo ebyannemye bye ssaamanye.\n4 Nkwegayiridde, wulira, nange ka njogere; Naakubuuza, naawe onziremu.\n5 Nali nkuwuliddeko n'okuwulira kw'okutu; Naye kaakano eriiso lyange likulaba,\n6 Kyenvudde neetamwa ne nneenenya Mu nfuufu n'evvu.\n7 Awo olwatuuka Mukama bwe yamala okugamba Yobu ebigambo ebyo, Mukama n'agamba Erifaazi Omutemani nti Obusungu bwange bukubuubuukidde ggwe ne banno bombi: kubanga temunjogeddeeko ekigambo ekirina ensonga, ng'omuddu wange Yobu bw'ayogedde.\n8 Kale nno mwetwalire ente ennume musanvu n'endiga ennume musanvu, mugende eri omuddu wange Yobu, muweeyo ekiweebwayo ekyokebwa; era omuddu wange Yobu anaabasabira; kubanga oyo gwe nnakkiriza nneme okubakola ng'obusirusiru bwammwe bwe buli; kubanga temunjogeddeko kigambo ekirina ensonga ng'omuddu wange Yobu bw'ayogedde:\n9 Awo Erifaazi Omutemani ne Birudaadi Omusuki ne Zofali Omunaamasi ne bagenda ne bakola nga Mukama bw'abalagidde: kale Mukama n'akkiriza Yobu.\n10 Awo Mukama n'akyusa obusibe bwa Yobu, bwe yasabira mikwano gye: Mukama n'awa Yobu okusinga emirundi ebiri ebyo bye yalina olubereberye.\n11 Awo baganda be bonna ne bajja gy'ali ne bannyina bonna n'abo bonna be yamanyagananga nabo olubereberye, ne baliira emmere wamu naye mu nnyumba ye: ne bamukaabira ne bamukubagiza olw'obubi bwonna Mukama bwe yamuleetako: era buli muntu n'amuwa ekitundu ekya ffeeza, na buli muntu empeta eya zaabu.\n12 Awo Mukama n'awa omukisa enkomerero ya Yobu okukira entandikwa ye: n'aba n'endiga kakumi mu enkumi nnya, n'eŋŋamira kakaaga, n'emigogo gy'ente lukumi n'endogoyi enkazi lukumi.\n13 Era yalina abaana ab'obulenzi musanvu n'ab'obuwala basatu.\n14 N'ow'olubereberye n’amutuuma erinnya Yemima; n'ow'okubiri erinnya lye Keeziya; n'ow'okusatu erinnya lye Kerenukappuki.\n15 Awo mu nsi yonna ne watalabika abakazi abalungi okwenkana abawala ba Yobu: kitaabwe n'abawa obusika mu baganda baabwe.\n16 Awo oluvannyuma lw'ebyo Yobu n'awangaala emyaka kikumi mu ana, n'alaba batabani be n'abaana ba batabani be, bannakasatwe.\n17 Awo Yobu n'afa nga mukadde ng'awezezza ennaku nnyingi.


Uganda - P17 - 20 Shillings - 1982\n5,75 € inc. tax\nUganda - P17 - 20 Shillings - 1982 - Summary\nSCWPM: 17 - BnB: 121a\nColour: Green and red.\nBack: English and Swahili text; Bank of Uganda building in Kampala.\nSize: 140 x 73 mm.\nUganda - P16 - 10 Shill..\nSCWPM: 16 -...\nUganda - P15 - 5 Shilli..\nSCWPM: 15 -...\nUganda - P17 - 20 ..


Dayimooni Gyeziri? | Bayibuli Eddamu Ebibuuzo Bino\nBISOME MU Afrikaans Albanian Amharic Armenian Assamese Azerbaijani Azerbaijani (Cyrillic) Bislama Bulgarian Cebuano Chichewa Chinese (Simplified) Chinese (Traditional) Chitonga Chitumbuka Cibemba Croatian Czech Danish Dutch Efik English Estonian Faroese Fijian Finnish French Georgian German Greek Haitian Creole Hausa Hebrew Hiligaynon Hindi Hungarian Icelandic Igbo Iloko Indonesian Italian Japanese Kazakh Kikamba Kikuyu Kiluba Kinyarwanda Kirghiz Kiribati Kirundi Korean Kyangonde Lingala Lithuanian Luganda Luswayiri Luwalabu Macedonian Malagasy Malayalam Maltese Myanmar Norwegian Nzema Ossetian Pangasinan Papiamento (Aruba) Papiamento (Curaçao) Persian Polish Portuguese Rarotongan Romanian Russian Samoan Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Swedish Tagalog Tamil Tatar Telugu Thai Tsonga Turkish Twi Ukrainian Vietnamese Xhosa Yoruba Zulu\nYee. Dayimooni be “bamalayika abaayonoona;” bitonde bya mwoyo ebyajeemera Katonda. (2 Peetero 2:4) Malayika eyasooka okufuuka dayimooni ye Sitaani Omulyolyomi, Bayibuli gy’eyita “omufuzi wa badayimooni.”—Matayo 12:24, 26.\nObujeemu mu biseera bya Nuuwa\nBayibuli eyogera ku bamalayika abaajeemera Katonda ng’Amataba g’omu biseera bya Nuuwa tegannabaawo. Egamba nti: “Abaana ba Katonda ow’amazima ne balaba ng’abawala b’abantu balabika bulungi, era ne batandika okuwasa bonna be baalondangamu.” (Olubereberye 6:2) Bamalayika abo ababi ‘baaleka ebifo byabwe ebituufu bye baalina okubeeramu’ mu ggulu ne beeyambaza emibiri gy’abantu basobole okwegatta nabo.—Yuda 6.\nAmataba bwe gajja, bamalayika abo abajeemu beeyambulako emibiri gye baali beeyambazza ne baddayo mu ggulu. Naye Katonda yabagoba mu maka ge ag’omu ggulu. Ekimu ku bibonerezo Katonda bye yabawa kwe kubagaana okuddamu okweyambaza emibiri gy’abantu.—Abeefeso 6:11, 12.\nEbitonde eby’Omwoyo Ebibuuzo Bayibuli by’Eddamu\nDdala Sitaani Gyali?


Descargar MP3 Reykon 2018 Gratis - GENTEFLOW\nDescargar MP3 Reykon Gratis\nReykon - Mala (Mp3 Oficial) 3min 4seg1 Descargar\nReykon & The Rudeboyz - Macarena (Official Mp3) 3min 29seg2 Descargar\nSecretos [Mp3 Oficial] - Reykon el Líder ® 4min 3seg3 Descargar\nEl Error [Mp3 Oficial] - Reykon ® 4min 3seg4 Descargar\nImaginándote [Mp3 Oficial] - Reykon Feat. Daddy Yankee ® 4min 21seg5 Descargar\nEl Chisme [Mp3 Oficial] - Reykon ® 3min 42seg6 Descargar\nReykon - Déjame Te Explico (Mp3 Oficial) 3min 9seg7 Descargar\nReykon - Mala Remix (feat. Nio Garcia & Casper Magico)[Audio Oficial] 4min 49seg8 Descargar\nTu Cuerpo Me Llama Remix [Mp3 Oficial] - Reykon Feat. Los Mortal Kombat ® 5min 1seg9 Descargar\nSeñorita [Mp3 Oficial] - Reykon el Líder Feat Daddy Yankee. ® 3min 38seg10 Descargar\nAll The Way [Mp3 Oficial] - Reykon Feat. Bebe Rexha ® 4min 1seg11 Descargar\nPiso 21 Ft Paulo Londra - Te Amo (Mp3 Oficial) 3min 26seg12 Descargar\nAmbiente - J Balvin - Musica 3min 47seg13 Descargar\nCapítulo: "Aquí voy a revelar mi verdadera historia en Se dice de mi": Reykon " 43min 40seg15 Descargar\nMi Noche [Mp3 Oficial] - Reykon Feat. Kannon ® 4min 16seg16 Descargar\nSin Miedo [Mp3 Oficial] - Reykon el Líder ® 4min 3seg17 Descargar\nMacarena - Reykon & The Rudeboyz 🔵RL🔵 3min 12seg18 Descargar\nSecretos [Remix] - Reykon Feat. Nicky Jam 3min 42seg19 Descargar\nTe Gateo [Mp3 Oficial] - Reykon Feat. Pipe Calderón ® 4min 6seg20 Descargar\n"301" [Mp3 Oficial] - Reykon Feat. Karol G ® 3min 4seg21 Descargar\nSofia Reyes - Llegaste Tu (feat. Reykon) (Official Mp3) 3min 56seg22 Descargar\nDescargar Reykon MP3 en alta calidad (HD) 22 resultados, lo nuevo de sus canciones y videos que estan de moda este 2018, bajar musica de Reykon en diferentes formatos de audio mp3 y video disponibles; Reykon - Mala (Video Oficial) MP3 subido por Reykon tamaño 4.29 MB, duración 03 minutos 07 segundos calidad de 320.


GOtv Uganda Rolls Out Festive Campaign Dubbed ‘Welcome Home’ – theinsider.ug\nGOtv Uganda Rolls Out Festive Campaign Dubbed ‘Welcome Home’\nL-R: Albert Nga (L) Marketing Manager GOtv Uganda and Tina Wamala (R) PR and Communications Manager unveil the new festive bundled offer for GOtv subscribers (which comes with one month of GOtv Max), the announcement was made today at MultiChoice Uganda offices in Kololo.\nKampala, Uganda: GOtv Uganda has rolled out a campaign dubbed ‘Welcome Home’, that seeks to promote the pay Tv’s wide range of entertainment this festive season.\nRelated Items:Albert Nga, GO TV, Tina Wamala


CHANTS FOR MEDITATION (Agnus Dei - The Feast of the Blessed Sacrament of Corpus Christi) (Magdala, Skinner) | ClassicsOnline Classical Music CD mp3 downloads | Free preview streaming | CCLCDG1163 from The Gift of Music\nPlease type in your e-mail address below.\tHTML\tText\tClassicsOnline Home » CHANTS FOR MEDITATION (Agnus Dei - The Feast of the Blessed Sacrament of Corpus Christi) (Magdala, Skinner)\nalbum information about this album reviews(0) suggestions links Share this page Bookmark and Share Facebook Twitter Digg it Del.icio.us FURL Stumbleupon MySpace Tell a friend\tCHANTS FOR MEDITATION (Agnus Dei - The Feast of the Blessed Sacrament of Corpus Christi) (Magdala, Skinner)\nWork/Track Title Time CHANTS FOR MEDITATION (Agnus Dei - The Feast of the Blessed Sacrament of Corpus Christi) (Magdala, Skinner) 57:53 Cibavit eos Anonymous-Classical Composer | Mass Text-Lyricist | Magdala-Ensemble | Skinner, David-Conductor 4:13 Kyrie (de angelis) Anonymous-Classical Composer | Mass Text-Lyricist | Magdala-Ensemble | Skinner, David-Conductor 2:22 Gloria (de angelis) Anonymous-Classical Composer | Mass Text-Lyricist | Magdala-Ensemble | Skinner, David-Conductor 2:37 Oculi omnium Anonymous-Classical Composer | Anonymous-Lyricist | Magdala-Ensemble | Skinner, David-Conductor 2:45 Alleluia Anonymous-Classical Composer | Mass Text-Lyricist | Magdala-Ensemble | Skinner, David-Conductor 2:12 Lauda Sion Anonymous-Classical Composer | Anonymous-Lyricist | Magdala-Ensemble | Skinner, David-Conductor 6:12 Sacerdotes Domini Anonymous-Classical Composer | Mass Text-Lyricist | Magdala-Ensemble | Skinner, David-Conductor 1:30 Sanctus (de angelis) Anonymous-Classical Composer | Mass Text-Lyricist | Magdala-Ensemble | Skinner, David-Conductor 1:30 Agnus Dei (de angelis) Anonymous-Classical Composer | Mass Text-Lyricist | Magdala-Ensemble | Skinner, David-Conductor 1:16 Quotiescumque Anonymous-Classical Composer | Mass Text-Lyricist | Magdala-Ensemble | Skinner, David-Conductor 1:19 Ite missa est Anonymous-Classical Composer | Mass Text-Lyricist | Magdala-Ensemble | Skinner, David-Conductor 0:48 Sacerdos in aeternum - Dixit Dominus Anonymous-Classical Composer | Anonymous-Lyricist | Magdala-Ensemble | Skinner, David-Conductor 3:29 Miserator Dominus - Confitebor Anonymous-Classical Composer | Anonymous-Lyricist | Magdala-Ensemble | Skinner, David-Conductor 3:54 Calicem salutaris - Credidi Anonymous-Classical Composer | Anonymous-Lyricist | Magdala-Ensemble | Skinner, David-Conductor 3:08 Sicut novellae - Beati omnes Anonymous-Classical Composer | Anonymous-Lyricist | Magdala-Ensemble | Skinner, David-Conductor 2:50 Qui pacem - Lauda Jerusalem Anonymous-Classical Composer | Anonymous-Lyricist | Magdala-Ensemble | Skinner, David-Conductor 3:16 O quam suavis - Magnificat Anonymous-Classical Composer | Anonymous-Lyricist | Magdala-Ensemble | Skinner, David-Conductor 5:40 Alma redemptoris mater Anonymous-Classical Composer | Anonymous-Lyricist | Magdala-Ensemble | Skinner, David-Conductor 1:11 Ave regina Anonymous-Classical Composer | Anonymous-Lyricist | Magdala-Ensemble | Skinner, David-Conductor 1:07 Regina caeli Anonymous-Classical Composer | Anonymous-Lyricist | Magdala-Ensemble | Skinner, David-Conductor 0:46 Salve regina Anonymous-Classical Composer | Anonymous-Lyricist | Magdala-Ensemble | Skinner, David-Conductor 1:50 Pange lingua gloriosi Anonymous-Classical Composer | Anonymous-Lyricist | Magdala-Ensemble | Skinner, David-Conductor 3:58 Total Selected Album Items ( 0 ) Sub-Total Amount ( 0 )\nVIEW ALL Last Albums ViewedCHANTS FOR MEDITATION (Agnus Dei - The Feast of th...\nCopyright © 2016 Naxos Digital Services Ltd. All rights reserved. Classicsonline.com – Your Classical Music Download Source 7:57:03 PM Sunday, May 1, 2016 -92-\tThis site is now closed, but it has been replaced with our exciting new service ClassicsOnline HD•LL. x


Okuyigiriza Abaana Okujjukira Katonda n’Omwana We\nKUBA akafaananyi ng’omuntu akuwadde ekirabo eky’omuwendo ennyo. Wandiwulidde otya?— Wandigambye bugambi nti weebale ne weerabira akikuwadde? Oba wandimujjukidde era n’ojjukira n’ekyo ky’akukoledde?—\nYakuwa Katonda yatuwa ekirabo eky’omuwendo ennyo. Yatuma Omwana we ku nsi atufiirire. Omanyi ensonga lwaki Yesu yalina okutufiirira?— Ensonga eyo nkulu nnyo era tusaanidde okugitegeera.\nNga bwe twayiga mu Ssuula eya 23, Adamu yayonoona bwe yamenya eteeka lya Katonda. Era twasikira ekibi kya Adamu, eyali kitaffe. Kati olowooza twali twetaaga ki?— Twali twetaaga kitaffe omulala eyandisigadde ng’atuukiridde obulamu bwe bwonna ku nsi. Olowooza ani eyandisobodde okubeera kitaffe ng’oyo?— Yesu.\nYakuwa yatuma Yesu ku nsi abeere kitaffe mu kifo kya Adamu. Bayibuli egamba nti: “‘Adamu omuntu eyasooka yafuuka omuntu omulamu.’ Adamu ow’oluvannyuma yafuuka omwoyo oguwa obulamu.” Adamu eyasooka y’ani?— Y’oyo Katonda gwe yatonda okuva mu nfuufu y’ensi. Ate Adamu ow’okubiri y’ani?— Ye Yesu. Kino Bayibuli ekiraga bulungi bw’egamba nti: “Omuntu eyasooka [Adamu] yava mu nsi era yakolebwa mu nfuufu; omuntu ow’okubiri [Yesu] yava mu ggulu.”—1 Abakkolinso 15:45, 47; Olubereberye 2:7.\nOkuva bwe kiri nti Katonda yaggya obulamu bwa Yesu mu ggulu n’abuteeka mu lubuto lwa Maliyamu, Yesu teyasikira kibi kya Adamu. Eyo y’ensonga lwaki Yesu yali muntu atuukiridde. (Lukka 1: 30-35) Era eyo y’ensonga lwaki malayika yagamba abasumba nga Yesu azaaliddwa nti: ‘Leero Omulokozi, azaaliddwa.’ (Lukka 2:11) Naye Yesu okusobola okuba Omulokozi waffe, kiki ekyali kyetaagisa?— Yalina okukula n’afuuka omuntu omukulu nga Adamu. Awo Yesu yali asobola okufuuka ‘Adamu ow’okubiri.’\nYesu, Omulokozi waffe, era ajja kufuuka “Kitaffe ataggwaawo.” Bw’atyo bw’ayitibwa mu Bayibuli. (Isaaya 9:6, 7) Mu butuufu, Yesu omusajja eyali atuukiridde asobola okuba kitaffe mu kifo kya Adamu eyafuuka atatuukiridde olw’okwonoona. Bwe kityo, ‘Adamu ow’okubiri’ tusobola okumutwala nga kitaffe. Kya lwatu Yesu Mwana wa Yakuwa Katonda.\nMu ngeri ki Adamu ne Yesu gye baali bafaanaganamu, era lwaki ekyo kyali kikulu nnyo?\nBwe tumanya ebikwata ku Yesu, tusobola okumukkiriza ng’Omulokozi waffe. Olowooza twetaaga kulokolebwa kuva mu ki?— Yee, twetaaga okulokolebwa okuva mu kibi n’okufa bye twasikira okuva ku Adamu. Obulamu obutuukiridde Yesu bwe yawaayo ku lwaffe buyitibwa ekinunulo. Yakuwa yawaayo ekinunulo tusobole okusonyiyibwa ebibi byaffe.—Matayo 20:28; Abaruumi 5:8; 6:23.\nMu butuufu, tusaanidde okujjukiranga ekyo Katonda n’Omwana we kye baatukolera, si bwe kiri?— Yesu yalaga abagoberezi be engeri ey’enjawulo ey’okujjukiramu ekyo kye yakola. Ka tugyogereko.\nKuba akafaananyi ng’oli mu nnyumba mu kisenge ekya waggulu e Yerusaalemi. Budde bwa kiro. Yesu n’abatume be batudde okwetooloola emmeeza. Ku mmeeza kuliko ennyama y’endiga enjokye, emigaati, n’enviinyo. Bali ku kijjulo eky’enjawulo. Omanyi lwaki?—\nEkijjulo kino kibajjukiza ekyo Yakuwa kye yakola emyaka mingi nnyo emabega, abantu be, Abaisiraeri, bwe baali abaddu mu Misiri. Mu kiseera ekyo Yakuwa yagamba abantu be nti: ‘Buli maka gatte endiga era gateeke omusaayi gwayo ku myango gy’ennyumba.’ Oluvannyuma yagamba nti: ‘Muyingire mu nnyumba zammwe, mulye ennyama y’endiga.’\nOmusaayi gw’endiga gwawonya gutya Abaisiraeri?\nEkyo Abaisiraeri baakikola. Era mu kiro ekyo, Malayika wa Katonda yayita mu nsi y’e Misiri. Malayika yatta abaana ababereberye mu nnyumba ezisinga obungi. Naye ennyumba malayika gye yalabako omusaayi gw’endiga, yagiyitako buyisi. Mu nnyumba ezo, tewali mwana n’omu yafa. Ekyo Malayika wa Yakuwa kye yakola kyatiisa nnyo Falaawo, kabaka w’e Misiri. N’olwekyo, Falaawo yagamba Abaisiraeri nti: ‘Muli ba ddembe okugenda. Muve mu Misiri!’ Amangu ago, baatikka ebintu ku endogoyi n’eŋŋamira zaabwe ne bagenda.\nYakuwa yali tayagala bantu be beerabire engeri gye yabanunulamu. N’olwekyo yabagamba nti: ‘Omulundi gumu mu mwaka munaalyanga ekijjulo nga kino kye mulidde ekiro kya leero.’ Ekijjulo kino eky’enjawulo baakiyita Embaga ey’Okuyitako. Omanyi lwaki?— Kubanga ekiro ekyo, malayika wa Yakuwa ‘yayita’ ku nnyumba ezaali zisiigiddwako omusaayi.—Okuva 12:1-13, 24-27, 31.\nYesu n’abatume be baali balowooza ku nsonga eyo bwe baali balya Embaga ey’Okuyitako. Oluvannyuma lw’ekijjulo ekyo, Yesu yakola ekintu ekikulu ennyo. Naye nga tannaba kukikola, yasooka kugoba Yuda, omutume ataali mwesigwa. Oluvannyuma, Yesu yatoola ogumu ku migaati egyali gifiseewo, n’agusabira, n’agumenyamu, n’aguwa abayigirizwa be ng’agamba nti: “Mukwate mulye.” Oluvannyuma yabagamba nti: ‘Omugaati guno gukiikirira omubiri gwange gwenaawaayo nga mbafiirira.’\nOluvannyuma lw’ekyo, Yesu yakwata ekikopo ky’envinnyo. Ng’amaze okusaba omulundi ogw’okubiri, yakibawa n’abagamba nti: “Munyweko mwenna.” Era n’abagamba nti: ‘Envinnyo eno ekiikirira omusaayi gwange. Ŋŋenda okuyiwa omusaayi gwange okubanunula mu bibi byammwe. Kino mukikolenga olw’okunzijjukiranga.’—Matayo 26:26-28; 1 Abakkolinso 11:23-26.\nOmusaayi gwa Yesu, gwe yageraageranya ku nvinnyo, guyinza kutukolera ki?\nOkyetegerezza nti Yesu yagamba abayigirizwa be okukolanga kino olw’okumujjukiranga?— Tebandizzeemu kukwata Mbaga ey’Okuyitako. Wabula omulundi gumu buli mwaka bandibaddenga n’ekijjulo kino eky’enjawulo okusobola okujjukira Yesu n’okufa kwe. Ekijjulo kino kiyitibwa Eky’Ekiro kya Mukama Waffe. Leero tukiyita Ekijjukizo. Lwaki?— Kubanga kitujjukiza ekyo Yesu ne Kitaawe, Yakuwa Katonda kye baatukolera.\nOmugaati gutujjukiza omubiri gwa Yesu. Yali mwetegefu okuwaayo omubiri gwe tusobole okufuna obulamu obutaggwaawo. Ate envinnyo emmyufu?— Etujjukiza nti omusaayi gwa Yesu gwa muwendo nnyo. Omusaayi gwe gwa muwendo nnyo okusinga n’omusaayi gw’endiga eyattibwa e Misiri ku lunaku olw’Okuyitako. Omanyi lwaki?— Bayibuli egamba nti omusaayi gwa Yesu gutusobozesa okusonyiyibwa ebibi byaffe. Era ebibi byaffe byonna bwe binaaba nga biggiddwawo, tujja kuba nga tetukyalwala, tetukyakaddiwa era nga tetukyaffa. Ekyo tusaanidde okukirowoozaako nga tuli ku mukolo gw’Ekijjukizo.\nBuli omu abaawo ku mukolo gw’Ekijjukizo asaanidde okulya ku mugaati n’okunywa ku nvinnyo?— Yesu yagamba abo abalyako n’abanywako nti: ‘Mujja kuba mu bwakabaka bwange, era mujja kutuula wamu nange ku ntebe ez’obwakabaka mu ggulu.’ (Lukka 22:19, 20, 30) Kino kyali kitegeeza nti bandigenze mu ggulu ne bafugira wamu ne Yesu nga bakabaka. N’olwekyo, abo bokka abalina essuubi ery’okufugira wamu ne Yesu mu ggulu be basaanidde okulya ku mugaati n’okunywa ku nvinnyo.\nKyokka, n’abo abatalya ku mugaati oba abatanywa ku nvinnyo basaanidde okubaawo ku Kijjukizo. Omanyi lwaki?— Kubanga ffenna Yesu yatufiirira. Bwe tugenda ku mukolo gw’Ekijjukizo, tuba tulaga nti tujjukira ekirabo eky’omuwendo ennyo Katonda kye yatuwa.\nBino bye bimu ku Byawandiikibwa ebiraga obukulu bw’ekinunulo kya Yesu: 1 Abakkolinso 5:7; Abeefeso 1:7; 1 Timoseewo 2:5, 6; ne 1 Peetero 1:18, 19.


Koala Baby Changing Station Koala Changing Table Pics By Mike Of Koala Baby Diaper Changing Station Fold Out Table Pics Koala Changing Table Koala Kare Kbst Horizontal Recessed Mounted Baby Changing Koala Kare Kbst Horizontal Recessed Mounted Baby Changing Station Table With Stainless Steel Flange Cream – abau.info\nKoala Baby Changing Station Koala Changing Table Pics By Mike Of Koala Baby Diaper Changing Station Fold Out Table Pics Koala Changing Table Koala Kare Kbst Horizontal Recessed Mounted Baby Changing Koala Kare Kbst Horizontal Recessed Mounted Baby Changing Station Table With Stainless Steel Flange Cream\nPublished 11/14/2019 11:25:00 am at 11/14/2019 11:25:00 am in Koala Baby Changing Station.\nkoala baby changing station koala changing table pics by mike of koala baby diaper changing station fold out table pics koala changing table koala kare kbst horizontal recessed mounted baby changing koala kare kbst horizontal recessed mounted baby changing station table with stainless steel flange cream.\nkoala baby changing station revitive reviews,koala baby changing station specs,koala baby changing station kb110-ssre,koala baby changing station dimensions,koala baby changing station revit city,koala baby changing station kb110-sswm,koala baby changing station revit,koala baby changing station specsavers,koala baby changing station revitive medic,koala baby changing station mounting height,koala baby changing station dimensions of queen.


omusiguze gwebakutte lubona nga asinda omukwano n'omukyala omufumbo bamusuuzizza emotoka - Radio Simba, The Best Luganda Station in the World !\nomusiguze gwebakutte lubona nga asinda omukwano n’omukyala omufumbo bamusuuzizza emotoka\nOmusiguze eyagenze mu maka ga musajja munne okwendaeramu ku kyalo Bulubandi Nandekula mu Ggombolola y’e Nakigo e Iganga bamusuuzizza emmotoka ekika kya Corona nnamba UAB 079T. Asuman yasangiddwa lubona nga asinda omukwano ne Fauza Namaganda Mukyala wa Kisaame omuvuzi wa Boda Boda mu kibuga Iganga.\nKisaame agamba nti yakomyeewo awaka ssaawa nga mukaaga ogw’ekiro bwatyo nakwata Asuman lubona nga asinda omukwano ne mukyala we Fauza omusuubuzi wa lumonde ne muwogo mu katale ko ku luguudo Mukwaya wabula omusiguze namuddukako emmotoka nagirekawo.\nPoliisi yayitiddwa n’abaleeta kasiringi n’entwala emmotoka eno ku poliisi y’e Iganga.\nSsentebe w’ekyalo kino, Ramathan Samanya bwe yabuuzizza Namaganda ekyamukozezza kino, kwe kumutegeeza nga bba bw’abadde amutwala ng’ekifaananyi mu maka era nga tatuukiriza buvunaanyizibwa bwe ng’omusajja. Bwatyo n’avumirira Namaganda okuleeta omusiguze mu nju ya bba ekikolwa eky’obujoozi.\nPrevious obubbi bw’ente butabudde ab’e lwabenge\nNext katikkiro akyazizza abakungu okuva mu North caroline\nSheema flock rejects Bishop


Jennifer Nansubuga Makumbi. Una promesa ugandes...\nJennifer Nansubuga Makumbi. Una promesa ugandesa - Wiriko\nFrom www.wiriko.org -\tMay 21, 2014 2:25 PM\nLa ganadora del último "The Kwani? Manuscript Project" es la ugandesa Jennifer Nansubuga Makumbi que utiliza la historia para explicar la vida contemporánea (Hablamos d una #escritora emergente de #Uganda "Jennifer Nansubuga Makumbi.


有限会社ブルームーン - xpwiki Backup : [Diff of :Note/PukiWiki/1.4/Manual/Plugin]\nDiff of :Note/PukiWiki/1.4/Manual/Plugin\nDiff of xpwiki::Note /PukiWiki /1.4 /Manual /Plugin\n:Note/PukiWiki/1.4/Manual/Plugin has been deleted.\nBackup diff of :Note/PukiWiki/1.4/Manual/Plugin(No. All)


The Propaganda for Reform. JAMA. 1921;76(17):1185–1186. doi:10.1001/jama.1921.02630170043025


FUFA eronze abatendesi ba U-17 - StaDailyNews\nHome Amawulire Eby'emizannyo FUFA eronze abatendesi ba U-17\nFUFA eronze omutendesi wa kiraabu ya Rays of Grace , Hamuza Lutalo okutendeka tiimu ye Ggwanga ey’abalenzi abatasussa myaka 17 emanyiddwa nga Uganda Cubs.\nLutalo wa kumyukibwa omutendesi wa Mbarara City Brian Ssenyondo, Arthur Kyesimire ( fitness coach) ne Kiberu Mubarak ng’omutendesi wa bakwaasi ba goolo.\nOmukyala Mable Kabatalindwa okuva mu Rays of Grace yalondeddwa nga omusawo wa tiimu.\nLutalo ne banne balina obuvunanyizibwa okutegeka tiimu enavuganya mu mpaka za CECAFA eza U-17 ezinabeera e Rwanda okuva nga 13 okutuuka nga 28, December, 2020.\nOkusinziira ku kiwandiiko FUFA kyeyafulumizza eggulo, bano bawereddwa emyezi mukaaga (6) ku mulimu guno.\nOmuwanguzi w’empaka zino ajja kukikirira ettundu tundu lya CECAFA mumpaka za Africa e Morocco omwaaka oguujja.\nPrevious articleTanzania Elections: Opposition losing key parliamentary seats\nNext articleTerrazo and Tiles join Fufa Big League


Oklahoma State Tree Redbud | Necrocomiccon oklahoma state tree nursery. oklahoma state tree facts. oklahoma state tree crossword.\nRelated Tags: #oklahoma state tree nursery #oklahoma state tree facts #oklahoma state tree crossword #oklahoma state record trees #oklahoma state tree and flower #oklahoma state tax rate calculate #oklahoma state christmas tree topper #oklahoma state tree coloring page #oklahoma state christmas tree skirt #oklahoma state bird and tree


Lodge Kiyokawa Oita, Japón | Hostelworld.com\nUtaeda 158, Kiyokawa machi, Bungo Ohno si , Oita, Japón\n4). 3 days or more is 20% of 1st night fee. Ver las reglas de la casa\nVer todo Oita Hostels


National Association of Broadcasters – Page 2 – MinBane\nTag: National Association of Broadcasters\nUganda Communications Commission: “Suspension of ABS Television Broadcasting License for Repeated Breach of Minimum Broadcasting Standards” (05.09.2017)\nAuthor nilspeacePosted on September 5, 2017 September 5, 2017 Format ImageCategories Africa, Civil Service, Development, Ethics, Governance, Government, Law, Leadership, Politics, TransparencyTags ABS Television, ABS TV, Broadcasting Lisence, Broadcasting Standards, Buganda Land Board, East Africa, Frank Tumwebaze, Godfrey Mutabazi, GoU, Government of Uganda, Hon. Frank Tumwebaze, Joseph Tamale Mirundi, Minimum Broadcasting Standards, NAB, National Association of Broadcasters, National Resistance Movement, NBS Extra, NBS Television, NRM, NRM Regime, Tamale Mirundi, UCC, UCC House, Uganda, Uganda Communications Commission, Uganda Communications Commission Act 2013Leave a comment on Uganda Communications Commission: “Suspension of ABS Television Broadcasting License for Repeated Breach of Minimum Broadcasting Standards” (05.09.2017)\nUCC: Notice of Suspension of Television Broadcasting Licence to NBS Television (11.05.2017)\nAuthor nilspeacePosted on May 11, 2017 May 11, 2017 Categories Africa, Development, Ethics, Governance, Government, Law, Leadership, Media, Politics, TransparencyTags Broadcasting Lisence, Broadcasting Standards, Buganda Land Board, East Africa, Frank Tumwebaze, Godfrey Mutabazi, GoU, Government of Uganda, Hon. Frank Tumwebaze, Joseph Tamale Mirundi, Minimum Broadcasting Standards, NAB, National Association of Broadcasters, National Resistance Movement, NBS Extra, NBS Television, NRM, NRM Regime, Tamale Mirundi, UCC, UCC House, Uganda, Uganda Communications Commission, Uganda Communications Commission Act 2013Leave a comment on UCC: Notice of Suspension of Television Broadcasting Licence to NBS Television (11.05.2017)